
l\lTHARDl  vitam  et  quae  reliquit  scripta  diligentius,  quam 
usque  hodie  factum  esso  scio,  pertractaturum  difficultates 
rei  subeutidae  minime  me  fugiunt.  Primum  enim,  quae  de 
vita  ipsa  Nithardi  certis  auctoribus  tradita  sunt,  suramaf  in- 
opiae  cancellis  circumscribuntur.  Quod  quantopere  dolen- 
dum  sit  haud  ignorat  qui,  quantum  cognitio  cum  scriptoris 
cujusdam  tum  rerum  gestarum  auctoris  ad  scripta  ejus  recte 
dijudicanda  afferat,  non  inficiatur.  Deinde  memoria  anna- 
lium  sive  auctorum  Nithardo  aequalium  in  tradendis  iis 
rebus  quae  inde  ab  anno  840  —  843  gestae  et  a  nostro  auc- 
tore  copiosius  desciiptae  sunt,  ita  tenuis  est,  ut  artem  criti- 
cam  in  recensendo  Nithardo  exercenti  parum  auxilii  afferat. 
Postremo  vero  alio  scrupulo,  quem  milii  Nithardi  censorum 
injicit  .  mentici  pungor,  viresne  tironis  gravitati  rei  sufficiant. 
Quod  quidem  mirum  ei  non  videbitur,  qui  quanta  sit  viro- 
rum  doctorum  de  scriptoris  nostri  auctoritale  ac  fide  dis- 
sensio,  secum  repuraverit.  Medio  enim  aevo  oblivione  velut 
sepultus,  tandem  a  Petro  Pithoco  in  editione  scriptoum  coae- 
taneorum  anno  1585  in  lucem  prolatus  ISithardus  varium 
judicium  expertus  est. 

Inter    antiquissimos,    qui    Nithardi    opus    recensuerunt, 
commemoro   Barthium  J)    qui   eum:    „scriptorem  prudentem 


')  Barthius  Adversar.  Lib.  XLVI,  9. 


proque  iis  temporibus  egregie  disertimi"  quidem  dicit  atta- 
men  illieo  addit:  „modo  odio  in  Lotharium  minus  indul- 
geret  suo."  Eodem  fere  tempore  Petavius  l  )  ille  „Syntagma 
Nithardi  scripsit  quo  et  de  Angilberto  Nithardi  patre  et  de 
vitae  conditionibus  Nostri  ita  egit,  ut  nihil  de  opere  ipso 
ejusque  auetoritate  proferret.  Jam  copiosius  de  Nithardi 
opusculo  egit  L'histoire  litéraire  de  France  (Tome  V.)  unde 
haec  desumpta  refero: 

„I1  (Nithard)  nous  a  donne  à  la  véri  té  une  partie  cu- 
„rieuse  de  notre  histoire;  mais  il  n'y  fait  pour  ainsi  dire, 
„qu'indiquer  la  plupart  des  faits,  mème  les  plus  importants 
„au  lieu  de  les  développer  et  détailler  avec  une  juste  éten- 
„due.  D'ailleurs  le  style  de  notre  historien  est  souvent 
„obscur  et  embrassé  quoi  qu'il  ait  de  Tordre  et  de  l'arran- 
„gement  dans  sa  narration:" 

Inter  recentiores  auctores,  qui  in  rebus  illius  temporis 
quo  Nithardus  vixit,  deseribendis  eum  praeterire  noluerunt 
nec  potuerunt  sunt  Hàusser,  Funk  8),  Gfròrer  3),  Wenk  4) 
etc.  Quorum  de  auctore  nostro  judicium  multum  inter  se 
discrepat.  Hausser  enim  in  libello  suo:  „Teutsche  Ge- 
schichtsscbreiber"  de  Nostro  ita  judicat:  „Lothar  ist  der 
Herrschsuchtige:  Ludewig  schildert  er  mit  sehr  schwarzen 
Farben;  sie  sind  immer  die  Friedensstòrer,  Karl  der  Ge- 
rechte,  Friedfertige."  —  Quisnam  hisce  in  verbis  acerbissi- 
simam  studii  et  mendacii  reprehensionem  non  invenerit? 
Gfròrer  auctori  laudem  quidem  tribuit  tamen  ita,  ut  repre- 
hensione  intermixtà  dubiosa  sit,  cum  dicat:  „Als  Dienst- 
mann  und  Hòfling  KarFs  des  Kahlen  durfte  er  nicht  so  frei- 
miithig  reden,  als  dies  sonst  in  seinem  Character  gelegen  zu 


»)  Du-Chesne  hist.  Frane  Se.  T.  II. 

•)  cf.  Funk  Ludwig  der  Fromme. 

3)  Geschichte  des  Westfrank.  Keichs  Bd.  I. 

*)  das  frankische  Reich. 


haben  scheint;  dennoch  schmeichelt  er  nicht,  wohl  aber 
sagt  er  bei  Weitem  nicht  Alles,  was  er  weiss."  Jam  postea 
ad  haec  quae  specie  veritatis  Nithardo  objecta  sunt  refu- 
tanda  redibo.  Multo  aliter  et  aequius  senserunt  Schwarz  *.), 
Wattenbach  2),  Pertzius  3),  Jasmund  l),  quorum  sententiam 
Nithardurn  summis  laudibus  ornantem  ne  longus  sirn  silentio 
praetereo.  Tania  judicii  discrepantia  si  qua  metum  certe 
et  studium  accuratioris  quaestionis  cxcitat.  Itaque  bilari 
animo  opus  aggrediar  et  primum  ad  vitam  auctoris  descri- 
bendam  transeo. 


MTHARDI  VITA. 


a 


uamvis  sperare  non  liceat  fore  ut  narratione  earum  rerum 
quae  de  Nithardi  vita  nobis  traditae  sunt,  novi  aliquid  af- 
feram,  tamen,  ne  quid  omisisse  mihi  videar,  summas  at- 
tingam. 

Nithardus  ipse  notitià  capiti  V.  libri  IV  suae  historiae 
inserta  solus  auctor  de  parentibus  ac  familiae  conditionibus 
exstitit,  cum  quae  ab  Hariulfb,  chronista  Centulensis  coe- 
nobii  traduntur  illuc  desumpta  facile  intelligas.  Angilberto 
patre,  matre  vero  Berta  Caroli  Magni  filia  usus  est.  Pater 
„ortus  eo  in  tempore  haud  ignotae  familiae"  —  haec  sunt 
verba  Nithardi  1.  e.  —  inter  aequales  valde  eruditus  neque 
artis  poèticae  expers  —  quam  ob  rem  ei  nomen  Homero  indi- 


')  der   Bruderkrieg  der  Sòhne  Ludwig  des  Frommen  pag.  98. 
2)  Deutschlands  Geschichtsquellen  pag,  115. 
')  cf.  Praefatio  ad  Nith. 

4)  cf.  Prafatio  ad  Nith.   in  lib.  :  Deutsche  Geschiehtsschreiber  der 
Vorzeit.  .^. 

tum  est  —  summis  rei  publicae  administrandae  muneribus 
apud  Carolum  Magnum  functus  est.  Quae  cum  aliunde  jam 
satis  explicata  sint  silentio  praeteribo  »).  Majoris  mihi  mo- 
menti esse  videtur,  de  Angilberti  cum  Berta  regis  filia  con- 
junetione  inquirere.  N'ithardo  ipso  et  Hariulfo  qui  Angil- 
berti vitam  scripsit,  exceptis  nemo  scriptorum  aequalium 
hujus  rei  mentionem  fecit.  Hariulfus  2)  quidem  et  qui  eum 
secuti  sunt,  Bertam  uxorem  legitimam  Angilberti  fuisse, 
Carolum  Magnum  palam  matrimonio  consensisse  tradunt. 
Sed  illi  scriptori,  quippe  qui  multum  postea  vixerit  non 
prorsus  fides  habenda  est.  Einbardus  vero  gravissimae 
auotoritatis  scriptor  nihil  eorum  commemorat,  sed  speciem 
illegitimi  conjugii  filiarum  Caroli  Magni  adumbrat.  Legi- 
mus  enim  in  Vita  Caroli  cap.  XIX.: 

„Quae  filiae,  cum  pulcherrimae  essent  et  ab  eo  pluri- 
„mum  diligerentur,  mirum  dictum,  quod  nullam  eorum  cui- 
„quam  aut  suorum  aut  exterorum  nuptam  dare  voluit  sed 
Momnes  secum  usque  ad  obitum  suum  in  domo  sua  retinuit. 
„Ac  propter  hoc  licet  alias  felix,  adversariae  fortunae  ma- 
„lignitatem  expertus  est,  quod  tamen  ita  dissimulavit  ac  si 
„de  eis  nulla  unquam  alicujus  probri  suspicio  exorta  vel 
„fama  dispersa  fuisset." 

Hisce  verbis  jam  satis  apparet,  Nithardum  non  justo 
conjugio  natum  esse.  Itaque  factum  est,  ut  scriptores  ae- 
quales  ne  regis  animum  offenderent,  nihil  neque  de  Angil- 
berti Bertaeque  conjugio  neque  de  Nithardo  nato  memoriae 
proderent. 

Annum,  quo  Nithardus  genitus  sit,  prò  certo  statuere 
non  possumus;  verumtamen  ratione  verisimilitatis  inita  prope 
ad  rem  accedere  possis.  Pertzius  in  praefatione  ad  Carmen 
Angilberti  (M.  II.)   dicit:   Ex   Italia   redux  Bertae   regis   ex 


*)  cf.  Pertz  M.  Scr.  I.  Angilberti  carmen.  Syntagma  Nithardi. 
*)  Cbronicon  Centulense  apud:  DAchery  Specilegium. 


Hildegarde  filiae  amore  devinctus,  puellam  uxorem  duxit." 
Tempus  igitur  matrimonii  adhuc  incertum  est.  Compertum 
vero  habemus,  OfFam  regem  Angliae  sub  annum  887  Bertam 
filio  suo  in  matrimonium  petiisse.  Usque  igitur  ad  illud  tem- 
pus Berta  Angilberto  nondum  nupta  nec  mater  duorum  filio- 
rum  esse  potuit  cujus  rei  fama  certe  regis  petitionem  non 
permisisset.  Cum  vero  Angilbertus  jam  anno  791  in  mona- 
sterium  Centulense  monachum  professurus  decessisset,  tem- 
pus quo  Nithardus  natus  sit,  inter  annos  788 — 791  statua- 
mus.  De  ineunte  Nithardi  aetate  vel  loco  ubi  enutritus  sit 
incassum  quaesiveris.  Aut  in  monasterio  Centulensi,  ubi 
gchola  liberis  nobilium  educandis  instituta  erat,  auspiciis 
paternis  aut  in  aula  regia  materna  cura  liberaliter  educatus 
atque  iis  disciplinis  ut  tura  mos  erat  institutus  est.  Quem 
locum  post  mortem  Caroli  avi  et  Angilberti  patris,  qui  eo« 
dem  anno  defuncti  sunt,  apud  Ludowicum  Pium  obtinuerit 
haud  scimus.  Inter  procellas  quibus  Ludowico  regnante  res- 
publica  agebatur,  illaesa  fide  semper  a  partibus  imperatoria 
stetisse  neque  participem  conjurationis  filiorum  contra  pa- 
trem  factae  fuisse  manifestum  est.  Ludowico  Pio  mortuo, 
rem  Caroli  Calvi  secutus  in  summo  rerum  discrimine  Consi- 
lio ac  gladio  regi  praesto  erat.  Legatione  ad  Lotharium 
suscepta  (cf.  lib.  II  e.  II)  summa  cum  liberalitate  et  forti- 
tudine blanditiis  aeque  ac  minis  Lotharii  qui  eum  corrum- 
pere  et  Caroli  partibus  subtrahere  vellet  restitit.  Quam  ob 
rem  „honoribus  quos  pater  illi  dederat"  a  Lothario  privatus 
est.  Jussu  Caroli  Calvi  gladium  cum  stilo  mutans  (cf. 
praef.  I.)  justam  Caroli  rem  omnibus  ob  oculos  ponere, 
„legenti  altercationum  veritatem  pateiacere"  suscepit;  pug- 
nae  apud  Fontanetum  commissae  fortissime  dimicans  inter- 
fuit;  ex  numero  illorum  fuit  quibus  regni  partitio  trans- 
lata  erat. 

Inde  ab  anno  843  a  rebus  publicis  gerendis   secessit  et 
paene  frustra  posterioris   vitae  vestigia  indagaveris.     Prae- 

fàtlone  quarti  libri  Nithardus  dicit,  se  „ mente  variis  quae- 
rimoniis  referta  ab  universa  re  publica  secessurum  esse." 
Utrum  id  consilium  secutus  auctore  Hariulfo  in  coenobium 
Set.  Richardi  Centulense  sese  contulerit  ibique  mortem  con- 
tra  Normannos  pugnans  obiverit  coaetaneis  quidem  fontibus 
demonstrari  non  potest.  Si  chronistae  illius  monasterii,  qui 
exeunte  XI  saeculo  scripsit,  fidem  habere  volumus,  Nithar- 
dus abbas  illius  coenobii  fuit,  tamen  non  eo  ordine  quem 
catalogus  abbatium  falso  indicat,  illieo  post  Angilbertum  pa- 
trem  anno  814  mortuum.  Est  notiuncula  margini  codicis 
Hariulfi  ab  antiquo  adscripta  quae  hoc  continet:  „Post  dom- 
jium  Ludowicum  praefectus  (coenobii  Centulensis)  dicitur 
domnus  Nithardus  et  quia  tum  persecutio  gravis  insistebat 
paganorum  etiam  maritimae  orae  comitatum  suscepit.  Sed 
proh  dolor  annum  quo  abbas  Ludowicus  defunctus  est  non 
satis  certe  statui  potest  nisi  inito  verisimilitatis  calculo  pro- 
pius  adrem  accedere  conamur.  Habemus  enim  diploma  Ca- 
roli Calvi  ad  Ludowicum  abbatem  Centulensis  monasterii 
datum  Cai.  Octobr.  anno  VII  regnante  Carolo  i.  e.  847. 
Hariulfus  hoc  diploma  suo  libro  inseruit  et  deinde  pergit: 
Post  aliquot  annorum  spatio  mortuo  Abbate  Ludowico  Ab- 
batia  Centulensis  rectorem  habuit  egregium  virum  Hrudol- 
fum.  Hic  illa  nota  adscripta  est,  cui  si  fidem  habemus,  Ni- 
thardus jam  circiter  850 — 51  abbas  monasterii  Centulensis 
putandus  est.  De  anno  quo  Nithardus  mortuus  est  opiniones 
inter  se  discrepant.  La  France  littéraire  in  tabulo  chrono- 
logica  adjecta  hanc  habet  notitiam  sub  anno  858  „Mort  de 
Nithard  cette-année-ci  ou  la  suivante."  Tamen  hic  calculus, 
quem  et  Hàusserus  et  alii  secuti  sunt,  sine  ullo  argumento 
institutus  est.  Etiam  opinionem  eorum  refuto  qui  Nithardum 
jam  anno  853  interfectum  esse  dixerunt.  Baluzius  ille  ex 
epistola  LV  et  LXXII  Lupi,  ubi  Nithardus  quidam  comme- 
moratur,  conclusiti  Nithardum  nostrum  esse  de  quo  agere- 
tur;   auctoritate   Marcwardi   abbatis   Prumensis    illectum    ibi 


complures  annos  vixisse  et  deinde  Centulum  reversum  abba- 
tem  circo  annum  853  mortuum  esse.  Quam  opinionem  jam 
satis  a  Mabillonio  refutatam  silentio  praetereo.  Diplomate 
vero  ad  Hrudolfum  successorem  Nithardi  directo  et  II  Cai. 
Mart.  indict.  Ili  anni  XVI  regni  Caroli  i.  e.  856  dato  intel- 
ligimus,  Hrudolfum  hoc  tempore  jam  abbatem  Centulensis 
monasterii  fuisse  itaque  Nithardum  jam  ante  856  diem  su- 
premum  obiisse. 

Cbronista  porro  tradit:  Cum  abbas  Gervinus  sepulcrum 
Angilberti  quaereret  „nec  illius  quidem  corpus  ibi  invenirel 
sed  in  eodem  quo  quondam  pausaverat  sarcofago  invenit  lec- 
ticam  coriatam  domni  Nithardi  fìlli  ejus  abbatis  et  comitis 
corpus  continentem  sale  perfusum.  In  cujus  capite  videba- 
tur  illa  percussura  qua  eventu  proelii  fuit  occisus."  — 

Haec  sunt  omnia  quae  de  Nithardi  vita  eaque  incerta 
tradita  sunt.  Mirimi  sane  est,  quod  annalistae  et  rerum 
scriptores  coaetanei  non  semel  quidem  illius  viri  mentionem 
faciunt,  qui  inter  aequales  et  magnitudine  animi  et  nobilitate 
generis  insignis  erat.  Cujus  rei  causas  praeter  quod  jam 
commemoravi,  si  quaerimus  non  possumus,  quin  Nithardum 
inde  ab  anno  843  non  eadem  familiaritate  et  amicitia  Caroli 
Calvi  ut  antea  usum  esse  putemus  sive  quod  ratione  rei  pu- 
blicae  administrandae  non  contentus  esset  sive  quod  libro 
suo  sine  partium  studio  scripto  invidiam  regis  et  factionis 
aulariae  contraxerit.  Quatuor  historiae  praefationes  hac  in 
re  gravissima  sunt  argumenta.  Cum  enim  in  prima  et  9e- 
cunda  praefatione  Carolum  jucundissime  alloquatur  jam  in 
tertia  dolorem  de  rerum  calamitate  prodit,  de  Carolo  nihil 
neque  in  hac  neque  in  quarta  praefatione  dicit.  Quarta  prae- 
fatione jam  satis  apparet,  Nithardum  eodem  tempore  (843) 
„validis  procellis  moerentem"  consilium  iniisse,  „ab  uni- 
versa re  publica  secedere.u  Ex  verbis:  „si  in  ceteris  rebus 
futuris  prodesse  nequivero"  concludi  potest,  Nithardum  jam 
eodem   tempore   Consilio   minus   apud   regem   valuisse   atqne 


aularìae  factioni  exosum  nihil  de  sua  in  regera  habenda 
auctoritate  speravisse.  Quod  si  addìmus  quae  sexto  capite 
libri  IV  de  Adelardo  comite  atque  de  regis  cum  nepte  Ade- 
lardi  matrimonio  inito  dicit,  non  dubitari  potest,  quin,  aula 
regis  aut  sua  sponte  aut  rogis  jussu  relieta,  ultimam  opus- 
culi  partem  in  monasteri  solitudine  confecerit. 

Fuit  Pertzius,  qui,  nescio  qua  de  re,  titulum  opusculi 
Nithardiani  mutans  ei  nomen:  Nithardi  historiarum  libri  IV 
inscripsit.  Pithoeus  enim  qui  primum  Nithardum  edidit. 
opus,  etiamsi  in  libro  scripto  nulla  baberetur  et  libri  et  au- 
toris  inscriptio,  ,,historiam  de  discordia  seu  dissensionibus 
filiorum  Ludowici  Pii  nominavit  J)  Hunc  operi  Nithardi 
titulum  fuisse  planum  erit  ab  auctore  incogniti  nominis  qui 
anno  1214  tribus  Iibris  Francorum   bistoriam  latine  scripsit, 

cujus   in   praefatione   legitur:    Sumpta    haecsunt ex 

libro  etiam  Nithardi  qui  de  discordia  filiorum  Ludowici  agit.u 

Eadem  sors  quae  vitam  Nithardi  caligine  paene  impe- 
netrabili nobis  obscuravit  operi  ipsi,  medio  qnidem  aevo 
contigit:  prorsus  enim  neglectum  et  oblivione  sepultum 
erat.  Hariulfus,  cbronista  Centulensis  haud  dubie  opusculo 
Nitbardi  cum  de  origine  ejus  ageret  usus  est  sed  —  mirum 
auditu  —  ita  ut  auctorem  libri  ignorans  haec  scriberet: 
,,Nam  cum  aliquando  quidem  libellus  in  manus  nostrorum 
devenisset  post  quaedam  alia  de  S.  Angilberto  haec  inibi 
scripta  notaverunt."  Deinde  verba  Nithardo  de  sua  origine 
desumpta  sequuntur.  Praeter  Hariulfum  tantum  in  Trans- 
latione  Liawini  locus  invenitur  qui  originali  textui  tam  si- 
similis  est  ut  Nithardo  desumptus  habendus  sit.  Erat  igitur 
Nostri  opusculum  paucis  notum  et  non  ita  multis  exempla- 
ribus  exstitit.  Itaque  factum  est  ut  tantum  uno  codice  editio 
curari  posset.      Cujus  oblivionis   causam   et  in  fato  adverso 


')  cf.  Petavii  Sintagma  Nithardi, 


et  in  mala  Caroli  Calvi  gratia  qui  operi  vulgando  minime 
curavit  invenire  possis.  — 

Tempus  quo  Nithardus  libros  singulos  scripsit  satis 
certis  terminis  circumscribi  potest  ').  Praefatione  enim  libri  I. 
adhibita   legimus:     „Cum    ut  ©ptirae  mi   Domine  nostris  jam 

paere  annis  duobus  2)    illatam    a   fratre   vestro ante 

quam  Cadhellonicain  introissemus  civitatem  praecepistis 
etc. :  —  Nono  autem  libri  II  capite  patet:  Carolum  medio 
mense  Majo  anni  841  in  urbe  Cadhellonica  aliquot  dies  con- 
sedissc  postquam  Lotharium  frustra  Attiniuci  die  eonstituto 
conventus  (die  8.  Maj.)  expectavit.  Id  tempus,  cum  secun- 
dum  librum  jam  mense  Novembr.  eonfectum  esse  legimus, 
verbis  auctoris  optime  congruit  itaque  initium  operis  medio 
mense  Majo  anni  841  factum  esse  manifestum  est.  Summum 
caput  libri  secundi  XVII  die  Octobr.  ejusdem  anni  in  vici- 
nìtate  S,  Fludualdi  scripsit,  cf.  cap.  X.  1.  IL 

Tertìum  vero  et  quartum  librum  anno  843  confecit 
quod  capite  VII  1,  IV  inteiligitur:  „Nam  temporibus  bonae 
recordationis  Magni  Caroli  qui  evoluto  jam  paone  anno  XXX 
decessiti 

Quatuor  Nitbardi  libri  ratione  rerum  traditarum  habita 
ex    duabus    partibus    Constant,    quarum   altera    libro   primo 

')  Valde  erravit  Scholle  —  dissertalo  de  certamine  fratrum" 
pag.  50.  an.  80  —  cum  loco  citato  dicat:  Huc  accedit  quod  Cadhel- 
lanensis  urbs ,  cujus  Nithardus  in  praefatione  I  mentionem  fecit, 
temporis  ratione  verisimiliter  eadem  est  quae  in  nostro  loco  (sic 
Nithard  e.  IV,  3.)  Fugit  eum  quod  Nithardus  lib.  II,  e  10  sub  fmem 
scripsit:  Dum  haec  —  scriberem,  ecclipsis  solis  contigit."  Id  vero 
jam  die  18.  Oct.  841  accidit;  quo  tempore  cum  auctor  jam  secundum 
librum  paene  confecisset  fieri  non  potuit  quin  842,  ut  Scbolle  opiua- 
tur,  jussum  operis  scribendi  a  Carolo  qui  Cadhellone  moraretur  ac- 
ceperit.  In  eundem  errorem  Leibnitz  (cf.  annales  imperii  sub  ann. 
842  pag.  501  )  adductus  est.) 

2)  Hoc,  ut  jam  in  editione  Nitbardi  a  Pertzio  annotatum  est,  in- 
telligendum  est;  secundo  belli  anno. 

altera  trìbus  rcliquis  continetur.  Primo  enim  libro  refi 
gestae  inde  ab  Carolo  Magno  mortilo  usque  ad  deces- 
gum  Ludowici  Pii  anno  840  narrantur;  secundo,  tertio, 
quarto  de  certamine  filiorum  usque  ad  eas  res  quae  foedus 
Viridunense  praecedunt  agitur. 

Sed  antequam  Nitbardi  libros  ad  critices  normam  exa- 
gam,  quam  rationem  inìturus  sim  paucis  exponam.  Unicui- 
que  libros  Nostri  diligentius  legenti  jam  satis  liquet,  Kit- 
hardum  haheri  non  posse  inter  illos  medii  aevi  scriptores 
qui  fere  omnia  ab  aliis  mutuati  de  suo  vel  riihil  vel  pauea  ad* 
diderunt.  Est  potius  auctor  et  liber  et  ingenuus  et  quod 
maximi  momenti  est  primus  rerum  scriptor  non  ex  grege  eie- 
Heorum  sed  hucus  qui  statimi  rerum  aliis  oculis  perlustrat 
quam  qui  angustis  coenobìi  cellulìs  inclusi  de  rebus  publicis 
bene  recteque  judicare  non  facile  poterant.  Ex  aliis  nihil 
descripsit  (cf.  infra)  sed  quae  ipse  viderat  aut  audierat  et 
quorum  ipse  magna  pars  fuerat  suo  stilo  prosecutus  est. 
Itaque  alia  critices  norma  in  tali  scriptore  adhibenda  erit 
quam  in  iis  qui  aliorum  auxilio  nisi  sunt.  In  bis  enim  fon- 
tes  e  quibus  hauserint  et  transscripserint  quaerendi  sunt:  in 
ilio  vero  comparatis  iis  quae  tradidit  cum  rebus  ipsis  ut  cer- 
tissimis  auctoribus  Constant  examinandi  lex  nascitur. 

Tria  ornnino  sunt  genera  rerum  a  Nithardo  traditarum. 
Frimum  enim  talia  refert  quorum  quamvis  in  parte  non  fue- 
rit  optimam  tamen  cognitionem  et  vitae  conditionibus  et  fa- 
miliae  vinculo  habebat.  Deinde  quorum  ipse  et  particeps  et 
testis  oculatus  fuit.  Denique  vero  quorum  famam,  quippe 
quae  in  remotis  imperii  regionibus  acciderint  fando  auditam 
habebat.  Ad  primum  genus  omnia  fere  pertinent,  quae  primo 
libro  continentur  exceptis  forte  illis  quae  de  conventu  Wor- 
matiae  839  habito  cui,  ut  persuasum  mihi  habeo,  Nithardus 
ipse  adfuit,  capite  VII  libri  I  commemorantur.  Ad  secun- 
dum  expeditiones  Lothardi  in  Carolum  factae,  actiones,  pacta 
mutua;   ad  tertium  denique  Ludowici   contra  Lotharium   res 


: 


ti 

eo  tempore  gestas  quo  cum  Carolo  nondum  conjunctus  vel 
absens  erat,  Saxonum  insurrectionem  Nortmannorum  incur- 
siones.  Cum  annales  in  describendis  rebus  annorum  840— 
43  summa  inopia  laborent  dum  optimam  imperii  Ludowici 
Pii  cognitionem,  copia  aliorum  fontium  suppeditante  habe- 
mus,  gravissima  quaestionis  pars  in  primum  librum  cadat 
necesse  est.  Ubi  si  Nostrum  neque  sincerum  nee  probum 
invenerimus  vix  est  quod  sequenti  parti  magnum  pretium  at- 
tribuamus;  sin  vero  locupletem  testem  fideque  dignum,  non 
est  quin  rebus  in  reliquis  libris  traditis  quas  minus  strictim 
critices  ratione  persequi  possumus  potius  fìdem  habeamus. 
In  reeensendis  enim  libris  li,  III,  IV  maxime  inopia  alio- 
rum fontium  quibuscum  Nithardus  comparandus  esset  impe- 
dimento est.  Sunt  tantum  duo  fontes,  Annales  Bertiniani  et 
Fuldenses,  qui  paulo  copiosius  de  fratrum  certamine  agunt, 
sed  fìdes  eorum  non  omnibus  modis  sincera  dici  potest.  Ber- 
tiniani enim  qui  dicuntur,  a  partibus  Caroli  Calvi  stantea 
jussu  ejus  scripti  esse  videntur.  Quos  si  cum  Nithardi  ra- 
tione narrandi  comparaveris  hunc  non  ita  multum  abhor- 
rentem  sed  res  placido  animo  tractantem  intelliges  quod  jam 
multum  ad  fìdem  ejus  probabiliorem  faciendam  valet.  Ac  si 
Bertinianis  acerbitatem  in  Lotharium  manifestam  detraxeris, 
res  traditas  mirabili  quodam  modo  inter  se  congruas  invenies. 
Fuldenses  usque  ad  pugnam  apud  Fontanetum  commis- 
sam  Lotharii  partibus  favent  quod  potissimum  eo  cernere 
potes  quod  Lotharii  conatus  ad  totuiu  imperium  recuperan- 
dum  factos  legitimos,  fratrum  vero  defensionem  verbis  ,,contra 
Lotharium  insurgere  parant"  significant.  Post  pugnam  Fon- 
taneticam  quam  omnes  fere  ejus  aetatis  scriptores,  aeque  ac 
Noster,  tanquam  judicium  Dei  contemplantur  mira  quaedam 
animorum  mutatio  facta  est.  Et  Fuldenses  tunc  quaeque  a 
Lothario  facta  minus  probantes  sine  partium  discrimine  res 
tradunt. 

Reliqui  annales  sive  scriptores  notitias  quasdam  quibus 
uti  non  negligamus  suppeditant,  sed  re  in  universum  consi- 
derata non  multum  ad  nostrum  periculum  levandum  valent. 

In  recensendis  iis,  quae  cum  praeter  in  Nithardo  nus- 
quam  aliunde  inveniantur  comparationem  instituere  non  si- 
nunt  alia  ratione  utendum  est.  Hic  summa  examinandi  leX 
verisimilitas  quae  rebus  ipsis  inest,  nascitur.  Ad  ea  pri- 
mum  varias  fratrum  expeditiones  itineraque  de  quibus  quod 
diffìeiles  simus  non  habemus.  Majoris  vero  momenti  ea  ha- 
benda  sunt  quae  de  moribus  Lotharii  ab  auctore  traduntur. 
Quae  ubi  aliis  fontibus  probari  non  licet,  necesse  est  quae 
antea  in  Lotbario  certis  auctoribus  cognovimus  cum  iis  con- 
feramus  quae  postoa  fecisse  dicitur,  ac  ratione,  ut  ita  dicam, 
psychologiee  ùnta  utrum  Nilhardus  recte  narraverit  nec  ne 
judicemus.     Sed  de  bis  hucusque! 


Liber  I. 

Pertzius  —  cf.  praef.  in  Nith.  —  censuit,  Nithardum  in 
primo  libro  componendo  auctorem  anonymum  Vitae  Ludo- 
wici  Pii  secutum  esse.  Cui  opinioni  quominus  assentiar  multa 
impediunt.  Sane  quidem  sunt  quaedam  historiae  Nithardianae 
similitudines  cum  Anonymo,  qui  dicitur,  sed  utrum  Nithardus 
ab  Anonymo  an  Anonymus  a  Nithardo  mutuatus  sit  non- 
dum  argumentis  satis  demonstratum  est.  Videamus  igitur 
cujusmodi  sint  similitudines.  Comparatione  diligenter  insti- 
tuta  facile  est  intellectu  utrumque  suam  viam  ingressum  va- 
ria scribendi  ratione  usum  esse.  In  priore  eaque  majore 
Anonymi  parte  nulla  cum  Nithardo  similitudo  interceda1  ;  sed 
inde  a  capite  60,  manifesta  est,  ubi  de  iis  quae  Wormatiae 
agebantur    in    eandem    fere    ac    Nithardus    sententiam    agit. 

Deinde    capite   62  et  64:    l'ere   iisdem   ac  Noster   verbis  uti- 
tur,  quae,  ut  sub  oculos  cadant,  hoc  loco  conferam. 


Anonymus  e.  62. 

Nuntius  iili  advenit  dicens ,  Hlu- 
dowicum  filium  suum  assumptis 
quibusdam  Saxonibus  atque  Tu- 
ringis  secum  Alemanniam  inva- 
sisse.  Hreno  transmeato  Torin- 
giam  continuato  itinere  petivit 
ubi  Hludowicum  morari  tunc  tem- 
poris  didicit.  In  qua  cum  eum 
conscientia,  morari  non  pate- 
retur  utpote  jam  patre  propin- 
quante,  rebus  diffideret  salutem 
in  fugae  subsidioposuit;  redempto 
enim  itinere  per  Sclavorum  ter- 
ram  in  propria  rediit.  Quo  ilio 
redeunte,  imperator  generalem 
conventum  in  urbe  Vangionum, 
congregari  praecepit.  Et  quia 
res  Hludowici  talìter  se  habebat, 
Carolus  autem  filius  ejus  de  cum 
matre  in  Aquitania  versabatur, 
imperator  ad  filium  suum  Hlo- 
tharium  in  Italiani  misit,  jubens 
ut  eidem  placito  interesset  quati- 
nus  cum  eo  de  hac  re  et  de  aliis 
deliberaret. 

C.  64.  Decessit  autem  (Ludo- 
•wicus  Pius)  XII  Cai.  Jul.  anno 
vitae  suae  sexagesimo  quarto:  Et 
Aquitaniae  quidem  praefuit  per 
annos  triginta  septem ,  imperator 
autem  viginti  septem.  Animo 
porro  recedente  Drogo  frater  im- 
peratoria et  episcopus  Mettensis 
com  aliis  episcopis  abbatibus  co- 
mitibus  vassis  doininicis  plurima- 


Nithardus  e.  8.  1.  I. 

Per  idem  tempus  Lodhuwicus 
a  Baivaria  solito  more  egressus, 
Alamanniam  invasit  cum  quibus- 
dam Toringis  et  Saxonibus  sol- 
licitatis  —  uno  eodemque  itinere 
Toringam  petiit.  A  qua  Lodhu- 
wico  filio  ejus  pulso  per  Sclavos 
itinere  redempto  eum  in  Baivariam 
fugere  compulit.  Quo  peracto 
Kal.  Jul.  ad  Vangionum  urbem 
conventum  indixit,  ad  quod  Lo- 
tharium  filium  suum  ab  Italia 
venire  praecepit  cum  eo  ceteris- 
que  sibi  credulis  de  Lodhuwico 
deliberaturus.  Cumque  se  haec 
ita  haberent,  Lodharius  in  Italia, 
Lodhuwicus  trans  Renum  et  Ka- 
rolus  in  Aquitania  essent:  Lod- 
huwicus imperator  in  insula  qua- 
dam  juxta  Mogonciacum  12  Kal. 
Jul.  obiit.  —  Vixit  per  annos 
septem  et  triginta  rexit  Aquita- 
niam  per  annos  septem  et  tri- 
ginta imperiale  vero  nomen  per 
annos  septem  et  viginti  et  per 
menses  sex  obtinuit.  —  Quem 
Drogo  frater  et  episcopus  atque 
archicapellanus   ejus  Mettis   ci  vi- 

Anonymus.  Nithardus. 

que    frequentia    tam    cleri    quam       tate  sua   apud  gt    Arnulfum  una 

populi   sumptis    imperatoris    reli-  .         .        ,  ,    A., 

r  r  l  r  cum    episcopis   abbatibus    connti- 

quiis   cum   magno    honore  Mettis 

trasportar!  fecit  et  in  basilica  St.       bu^ue   con^ruo  honore   sePultu" 

Arnulfi,    quo   et  mater  ejus  con-       rae  tradidit." 

dita  erat,  uobiliter  sepilivit"  — 

Quibus  collatis  jam  satis  liquet  alter  ab  altero  mutuatimi 
esse.  Sed  dissentiens  cum  Pertzii  opinione  contendo,  Ano- 
nyraura  iu  locis  citatis  a  Nithardo  descripsisse.  Primum 
enìm  ut  Pertzio  assentiar  deest  argumentum,  Anonymum 
jam  eodem  tempore  opus  suum  confecisse  quo  Nithardus 
8òribere  incepit.  Pertzius  ipse  opinioni  suae  repugnans 
dicit:  (cf.  praef.  in  Anonym.)  „Post  annum  826  ipsum 
(Anonymum)  operis  sui  ducem  et  auspicem  sed  in  tempo- 
rum  ratione  paulo  negligentiorum  agnoscimus  unde  et  opus 
non  inter  ipsa  regni  et  aulae  negotia  sed  imperatore  demum 
defuncto  scribi  inceptum  intelligamus."  Unde  jam  mani- 
festum  fit,  Nithardum  cum  medio  fere  anno  841  primum 
librum  jam  confecisset  (cf.  lib.  II,  e.  10.  sub  fin.)  Anonymo 
uti  non  potuisse.  Deinde  vero  si  quae  ab  Anonymo  de 
placito  Wormatiae  anno  839  habito  referuntur,  cum  narra- 
tone Nithardi,  e.  7.  comparaveris  non  difficile  est  intellectu, 
ex  verbis  Nithardi  facile  rclationem  Anonvmi,  minime  vero 
ex  verbis  Anonymi  relationem  Nithardi  *  confici  potuisse. 
Alter  rem  simpliciter  refert,  alter  sic  exponit  quasi  agatur 
non  quasi  narretur.  Denique  omnis  dubitatio  eo  tollitur 
quod  Anonymus  in  statuenda  Ludowici  aetate  Nithardi  re- 
latione  congruit  cum,  quae  initio  suae  Vitae  de  anno  quo 
Ludowicus  genitus  sit,  refert,  prorsus  diversa  sint.  Quem 
in  errorem  non  adduci  poterat  nisi,  superioris  de  aetate 
Ludowici  notitiae  oblitus,  Nithardnm  secutus  esset. 

Paucis  primi  libri  praefationem  attingam.  Nithardus 
incipit:    Cum   ut   optime   mi  Domine   nostis  jam  pene  annis 

duobus  illatam  a  fratre  vestro  persecutionem  vos  vestrique 
haud  quaquam  merito  pateremini  antequam  Cadhellonicam 
introissimus  civitatem  praecepistis,  ut  res  vestris  temporibus 
gestas  stili  officio  memoriae  traderem. ;t  Quae  jussus  regii 
commemoratio  in  sinceritate  auctoris  cognoscenda  magni 
momenti  mihi  esse  videtur. 

Primum  enim  si  id  egisset,  ut  falsa  vera  tradendo  falsis 
criminationibus  Lotharium  consulto  insimularet  atque  rerum 
veritatem  in  Caroli  regis  gratiam  depravaret,  certe  regii 
jussus  mentionem  non  fecisset  ne  illieo  in  omnium  sibi  ae- 
qualium  qui  sua  legerent  suspicìonem  veniret  tamquam  scrip- 
tor  corruptus  itaque  fide  parum  dignus.  Nithardus  vero  res 
quam  verissime  memoriae  tradturus  Caroli  jussum  silentio 
praeterire  noluit  nec  debuit.  Deinde  vero  lectorem  forte 
animadvertere  voluit  ut  respiceret  vinculum  quo  adstrictus 
multa  sibi  etsi  accuratissime  scribenti  officerent  et  quo 
minus  judicium  ubique  proferret  impedirent.  Nonnullos 
quidem  exstitisse  scimus  qui  id  auctori  crimini  vertunt  quod 
alia  perquam  breviter  perstrinxerit  alia  consulto  omiserit. 
Quae  si  tam  gravia  sunt  ut  ad  totum  rerum  statum  bene 
dijudicandum  necessaria  sint  auctor  exprobrandus  est,  sin 
autem  res  omissas  omnino  futiles  inveniemus  Nostro  minime 
vitio  dandas  esse  puto.  Ceterum  saepius  perspicuum  erit 
Nithardum  vinculum  quo  cum  Carolo  conjunctus  erat,  ita 
sprevisse  ut  veritatis  rationem  secutus  Caroli  animum  offen- 
derei necesse  esset. 

Postquam  auctor  indulgentiam  sibi  expetivit  „si  quid 
minus  vel  incultius  quam  opportuerit  prò  rerum  magnitudine 
buie  operi  insertum  sit,"  primo  capite  paucis  Caroli  Magni 
memoriam  tangit  et  magnitudine  ejus  gloriaque  imperii  tan- 
quam  in  speculo  posteriate  proposita,  secundo  capite  ad 
Ludowici  Pii  res  scribendas  transit.  Omnia  quae  hoc  capite 
continentur,  carptim  et  non  respecto  temporis  ordine,  nar- 
rantur;  comparatone  cum  aliis  scriptoribus  aequalibus,  cum 

Thegano,  Anonymo,  annalistis  instituta  nihil  falsi  inveneris: 
nomen  Bertmundi  carnificis  Bernhardi  infelicissimi  incassum 
alibi  quaesiveris.  Mirum  sane  est  quod  auctor  divisionem 
imperii  in  conventu  Aquisgranensi  a.  817  propositam  ac 
constitutam  omnino  silentio  praeteriit.  Quod  non  aliter  ex- 
cusaveris  quam  quod  divisionem  imperii  a.  821  Noviomagi 
ab  omni  populo  jure  jurande  confirmatam  majoris  momenti 
esse  duxit.  Ideoque  sumrnam  ibi  initorum  consiliorum  cum 
ceteris  auctoribus  congruus  tradit. 

Capite  III  res  copiosius  narrare  coepit.  Agitur  enim  ut 
causas  conjurationis  exponat  et  quomodo  Lotharius  imrae- 
mor  pietatis  erga  patrem  debitae  fidem  laeserit  seque  impro- 
bissimum  filium  praebuerit,  ob  omnium  oculos  ponat.  Hic 
jam  facillime  apparebit,  ut  rum  malis  artibus  usus  ad  mores 
indolemque  Lotharii  describendos  injustam  rationem  seu  ad- 
dendo seu  omittendo  inierit  nec  ne.  Quod  si  vitia  Lotharii 
factionisque  ejusdem  premit  dummodo  vera  sunt  in  studii  in- 
simulatiouem  vocari  non  potest.  Tradit:  Cumque  anxius  pa- 
ter prò  filio  (Carolo)  filios  rogaret  tandem  Lotharius  con- 
sensi ac  sacramento  testatus  est  ut  portionem  regni  quam 
vellet  eidem  pater  daret  tutoremque  ac  delensorem  illius  se 
forc  contra  omnes  inimicos  ejus  in  futuro  jurando  firmavit." 
Cujus  rei  veiitatem  quam  vis  aliis  fontibus  probare  non  pos- 
.simus  tamen  multa  sunt  ne  de  Nithardi  narratione  dubite- 
mus.  Primum  enim  Lotharius  beneliciis  patris  sibi  prae  fra- 
trìbus  maxime  faventis  ita  obligatus  ac  devinctus  erat  ut 
cunctari  non  posset  quin  omnia  quae  pater  optaret  libenter 
suo  assensu  immo  jurejurando  comprobaret.  Imperator  enim 
821  designatus  non  multo  post  a  patre  consecntus  est  ut 
regni  socius  una  cum  patre  diplomata  subnotaret.  Primum 
diploma  (cf.  Bòhmer  reg.  Car'ol.)  anno  825  editum  est, 
fortasse  eodem  tempore  quo  Ludowicus  novo  quodam  amo- 
ris  signo  Lotharium  sibi  devincere  vellet  ut  Consilia  in 
Caroli   favorem  inita   et   comprobaret  et  adjuvaret.      Deinde 

vero  si  ingenium  Lotharii  ad  promissa  quibus  staturus  noti 
erat  quam  maxime  propensum  respexeris  haud  dubie  Lotha- 
rium  talia  qaamquam  suae  commoditati  contraria  promisisse 
credere  potes.  Postremo  commemorandum  est,  quod  eadem 
promissa  postea  a  parte  Lotharii  renovantur  cf.  e.  6.  Qui- 
bus consideratis  causis  de  hac  Nìthardi  relatione  quae  ad 
indolem  Lotharii  cognoscendam  multum  valet,  non  dubitan- 
dum  esse  mihi  videtur.  Tres  sunt,  Nithardo  auctore,  prioris 
conjurationis  causae  quibus  commemoratis  Lothans  culpa  ita 
levatur  ut  Noster  cujusvis  studii  in  Lotharium  prorsus  ex- 
pers  judicandus  sit.  Lotharium  enim  ab  aliis  ad  promissa 
spernenda  impulsum ,  rempublicam  a  Bernhardo  Septimaniae 
duce  „penitus  eversam,"  Alamanniam  per  edictum  Carolo 
translatam  esse  tradit.  Redeamus  ad  ea  quae  de  Lothario 
ad  proditionem  impulso  refert. 

„Instigante  autem  Hugone,  cujus  filiam  in  matrimonium 
Lodharius  duxerat  ac  Mathfrido  ceterisque  sero  se  hoc  fe- 
cisse  poenituit  et  quemadinodum  illud  quod  fecerat  annullare 
posset  quaerebat."  Mirum  sane  est,  quod  auctor  Hugonis 
et  Mathfridi  tantum  mentionem  facit,  alios  vero  factionis  par- 
ticipes  verbo  ,,ceterique"  significat.  Jam  satis  quidem  com- 
pertum  habemus,  Hugonem  et  Mathfridum  seu  ulciscendi 
cupiditate  incensos  —  anno  enim  828  propter  rem  in  Hispa- 
nia  male  gestam  honoribus  privati  erant  (cf.  Einhardi  An. 
s.  h.  a.)  —  seu  rebus  suis  se  consulturos  sperantes  una  cum 
Lothario  contra  imperatorem  conspirasse,  tamen  rempubli- 
cam in  extremum  paene  discrimen  clericorum  factione  ad- 
ductam  esse  scimus,  qui,  ut  unitatem  imperii  conservarent, 
conciliis  Ludowici  de  regno  dividendo  quam  acerrime  ob- 
sistentes  extremam  eamque  nefariam  rationem  secuti  sunt. 
Quorum  ex  numero  inprimis  erant  Wala,  Jesse,  Agobardus, 
Elisacher.  Nominane  eorum  Noster  consulto  celavit?  Quam 
ob  rem?     Jam  omnes  illos  viros  tempore  quo  scripsit,  mor- 

tem  obiisse  scìmus1)  neque  ulla  càusa  fuit,  quod,  si  com* 
plures  eorum  (e.  g.  Walam)  cum  Angilberto  patre  amicitiae 
vinculo  conjunctos  mentione  offendere  noluisset,  rem  retice- 
ret  praesertim  cum  postea  Walam  et  Elesacharum  nomina- 
tim  tangit.  Simplicius  ita  explicemus  :  Cuivis  aequalium  prin- 
cipes  conjurationis  tam  noti  erant,  ut  significatione  „cete- 
rique"  nomina  eorum  cuique  legenti  indicaret 

Quae  auctor  de  Bernhardo  Septimaniae  duce 
ejusque  in  republica  administranda  ratione  tradit,  veracitatem 
suam  valde  probant.  Difficilis  quidem  res  et  secum  repug- 
nans  esse  videtur.  Cum  enim  verbis:  „Bernardum  quemdam 
ducem  Septimaniae  pater  in  supplementum  sibi  sumens  ca- 
merarium  constituit  Carolumque  ei  commendavit'*  —  satis 
indicaverit,  Carolum,  cujus  a  partibus  ipse  stabat,  potissi- 
mum  Bernhardi  opera  ad  regnum  accessisse,  tamen  ducis 
Consilia  in  re  impelranda  severe  improbantur  cum  dicat: 
„Qui  (Bernbardus)  dum  inconsulte  re  publica  abuteretur» 
quam  solidare  debuit,  penitus  evertit."  Scimus,  Bernhardum 
multis ,  imprimis  clericorum  factioni  exosum  fuisse  et  in  Rad- 
berti  „Vita  Walae"  summis  conviciis  afficitur.  Legimus  ibi- 
dem L.  II  e.  VII.  „  Heu  misera  dies,  quando  sceleratus  Naso 
Bernhardus  vocatus  est  ab  Spaniis ,  evertit  palatium ,  destru- 
xit  consilium,  dissipavit  omnia  rationis  jura,  consules  omnes 
divinos  humanosque  expulit.  L.  II  e.  Vili  „Bernhardus,  fu- 
ria, bellua  faziosissima."  cf.  1.  II  e.  IX,  X.  —  Quae  cum 
a  clericis  iisque  camerario  infensissimis  dicantur  quanti  ha- 
bendasint,  facile  intelligi  pctest.  Sed  quomodo  auctoris  judi- 
ciura,  Ludowico  Caroloque  amici  ac  socii  comprehendas?  Mul- 
tum  enim  abest,  ut  in  judicando  Bernhardo  illorum  fabulas  in- 


»)  Wala  obiit  d.  31  Aug.  cf.  Le  Cointe  Vili.  439.  —  Elisacher, 
Jesse  an.  837.  (cf.  Astronom.  e.  56.  Bertiniani  837.)  Agobardus 
dxx  Jun.  840.  (cf.  Chronicon  Set.  Benigni  Bouquet  VI.  242)  mor- 
tai sunt. 

eptìasque  secutus  illud  dixerit,  ut  sua  ratìone  usus  qualem 
semper  se  praebet,  recte  dixisse  putandus  sit.  Nam  si  illi  de 
Bernhardo  contumeliose  dicunt,  iccirco  fìt,  quod  camerarius 
commodis  eorum  minime  favit,  ,,de  facultatibus  ecclesiarum 
multa  in  imperatoris  suorumque  praesumsitu  (cf.  Vita  Walae 
L.  II  e.  3):  Nithardus  vero  in  tali  reipublicae  gerendae  ratione 
ad  quam  et  famam  de  Bernhardi  et  Judith  familiariate 
utrum  vere  nec  ne  vulgatam  acìdas ,  causam  ratus,  cur  animi 
odio  in  illum  incensi  ad  conjurationem  faciendam  tam  pro- 
pensi fuissent,  merito  Consilia  ducis  improbavit.  Quem  si 
multa  cum  libertate  notat,  quae  de  Bernhardo  protulerit  ea 
ad  Ludowicum  imperatorem  accusandum  qui  suam  auctorita- 
tem  non  interponeret  sed  quaeque  ab  ilio  facta  probaret,  per- 
tinere  nos  non  fugit.  Eandem  quidem  speciem  alius  locus 
(cf.  lib.  II,  e.  5)  praebet  ubi  haec  traduntur:  „Quo  Bern- 
ardus  veniens,  quum  neutrum  fecisset  graviter  Carolus  ferens 
seductiones  quas  patri  fecerat  et  hactenus  illi  faciebat." 
Accedit  quod  Nithardus  eodem  tempore  quo  hoc  scriberet 
fortasse  ambiguam  Bernhardi  fldem  penitus  cognoverit  eoque 
magis  quid  de  ilio  sentiret  libere  judicaverit.  —  De  eo,  quod 
Carolo  anno  829  Allamannia  tradita  est,  res,  quae  et  ab  an- 
nalibus  Weissenburgensibus  (cf.  Pertz  scr.  I.)  refertur  nihil 
mihi  adjiciendum  esse  videor.     (cf.  Ann.  Xant.  s.  a.  829.) 

In  describendis  iis  rebus  quae  ad  conjuralionem  Com- 
pendii anno  830  exortam  pertinent,  auctor  mendacii  speciem 
sibi  contraxit.  Tradit  enim:  „Quam  ob  rem  pariter  cum 
omni  populo  patri  ad  Compendium  superveniunt  reginam 
velaverunt,  fratres  ejus  Conradum  et  Rudolfum  totonderunt 
atque  in  Aquitaniam  servandos  Pippino  commiserunt."  Cum 
modo  antea  de  Lothario  dixerit,  eum  „tam  fratres  quam  et 
universam  plebem  veluti  ad  restaurandum  rei  publicae  sta- 
tum  animavisse,"  illis  citatis  verbis  pergit  ac  si  Lotharius 
Compendii  tempore  conjurationis  exortae  praesens  et  om- 
nium rerum  ibi  commissarum  particeps  fuisset. 

2* 

Manifestimi  vero  est,  Lotharium  conjuratione  patefactà 
ex  Italia  Compendium  contendisse  *).  Agitur  ut  hoc  loco 
Nostrum,  cum  quae  narrat,  a  rebus  ipsis  abhorreant  a  cri- 
mine fraudis  delendamus.  Primum  vero  in  auctore  dijudi- 
cando  rationem  suam  scribendi  respicere  necesse  est.  Nam, 
ut  jam  dixi,  primo  libro  res  Ludowici  imperatoris  perquam 
breviter  et  strictim  scribens,  summam  rerum  complectitur 
itaque  hoc  loco  mendax  esse  videtur.  At  si  consideramus, 
Lotharium  paucos  dies  post  exortam  conjurationem  Com- 
pendium venisse,  quae  a  Pippino  et  factione  ejus  facta  es- 
sent  comprobasse,  Heribertum  Bernhardi  fratrem  oculis  pri- 
vasse, patrem  ac  Carolum  fratrem  sub  „ libera  custodia" 
servasse,  non  possnmus  quin  Nithardum  optimo  suo  jure, 
tertia  pluralis  persona  adhibita,  Lotharium  participem  vel 
potius  auctorem  criminum  fecisse  dicamus.  Scimus  enim, 
Pippinum  a  Nithardo  silentio  praetermissum  quamquam  ab 
omnibus  scriptoribus  auctor  conjurationis  dicitur,  tamen  a 
Lothario  deceptum  ad  turpissimum  ministerium  ei  operam 
suam  commodavisse  ut  crimen  facinoris  non  in  Lotharium 
sed  in  Pippinum  caderet,  Lotharius  vero  innocentissimi  ho- 
minis  speciem  praeberet 2). 

Ad  nequitiam  Lotharii  patefaciendam  auctor  porro  addit, 
conjuratos  —  patre  restituto  —  „ab  ipso  Lodhario  ad  mor- 
tem  dijudicatos  esse.u  Qua  de  re  quod  dubitemus  non  ha- 
bemus.  Anonymus  enim  tradit  (cf.  cap.  46.):  „Cum  omnes 
juris  censores  filiique  imperatoris  judicio  legali  decernerent 
capitali   sententia  feriri.u      Bertiniani  referunt:    „  Primum  a 


*)  Anonymus  s.  a.  830.  Circa  Majum  Lotharius  ex  Italia  venit. 
Bertiniani  s.  a.  830.  Post  octavas  autem  paschae  Hlotharins  de  Ita- 
lia perveniens  placitum  illic  (Compendii)  habuit. 

*)  Anonymi  verba:  „  Lotharius  ipse  tamen  nihil  tunc  temporia 
patri  intulisse  visus  est  dedecoris,  probavit  autem  quae  gesta 
erant"  opinioni  nostrae  non  repugnant.     Cf.  Funk  p.  105. 

filiis  ejus  (se.  Ludowici  imperatoria)  deinde  a  cuncto  po- 
pulo  judicatum  est,  ut  capitalem  subirent  sententiam."  Ne- 
que  vero  id  auctori  dandum  est  vitio  quod  tale  indolis  ar- 
gumentum  in  Lothario  urget. 

Hoc  loco  Nithardi  patrocinium  mihi  suscipiendum  est 
cum  Funkius  ei  multa  objecerit  quae  fore  ut  refutentur 
spero.  Legimus  enim  sub  finem  cap.  III.:  „Pippinus  quo- 
que ut  Lodhuwicus  quamquam  eis  regna  sicut  promissum 
fuerat  aucta  fuissent,  tamen  in  imperio  ut  post  patrem 
primi  essent  uterque  laborabat."  Contra  ea  Fnnkius  haec 
profert  (cf.  Funk  Ludwig  der  Fromme,  Anmerkg.  z.  Ab- 
schnitt  XX):  „Nithard  behauptet,  Ludwig  und  Pippin  hàt- 
ten  die  versprochene  Vermehrung  ihrer  Rechtstbeile  wirklich 
erhalten ,  er  sagt  aber  nicht  worin  dieselben  bestanden ,  ver- 
schweigt  dami  den  Aufstand  Ludwigs  lm  Jahre  832  u.  s« 
£"  „Nithard's  weitere  Angabe,  dass  Ludwig  und  Pippin 
sich  um  die  erste  Stelle  nàchst  ihrem  Vater  gezerrt  hàtten, 
passt  auf  die  Zeit  zwischen  834 — 38,  nicht  aber  auf  das 
Jahr  831  in  welchem  sich  Pippin  nur  wàhrend  der  kurzen 
Zeit  der  Februarversammlung  in  Achen  am  Hofe  seines  Va- 
ters  aufhielt."  —  Ad  ea  refutanda  haec  afferò.  Mira  Funkii 
conclusio  esse  videtur,  de  Nithardi  relatione  dubitandum  esse 
quod  non  dixerit  quibus  partibus  prolatio  finium  constitisset. 
Deinde  vero  tabulae  exstant  de  quarum  tempore  magna  qui- 
dem  inter  doctos  viros  controversia  fuit.  Ratione  autem  et 
temporum  et  rerum  habita  Pertzium  sequimur  qui  eas  anno 
830  tribuit  quia  cum  temporis  conditionibus  optime  congru- 
unt.     Cf.  Pertz  legesp.  357. 

Funkius  porro  Nostro  exprobrat,  quod  nihil  de  Ludo- 
wici (anno  832)  in  patrem  facta  seditione  memoriae  prodi- 
derit.  Qua  in  re  omnino  non  respexit  quod  auctor  praefa- 
tione  libri  I  exponit:  „Praeterire  autem  ea  quae  temporibus 
pii  patris  vestri  gesta  sunt  disposueram  ;  sed  facilius  cuilibet 
legenti  altercationum  vestrarum   veritas   patebit,   si   quae- 


dam  quae  suo  in  tempore  contigisse  novimus  summote- 
nus  praelibavero."  Id  enim  tantum  agit,  ut  hoc  libro  col- 
latis  rebus  gravissimis  iisque  quae,  quam  injuste  Lotharius 
sese  gesserit,  optime  patefacerent,  lectorem  ad  posteriores 
res  recte  intelligendas  quasi  introduceret. 

Quod  Funkius  de  studio  Pippini  ad  principatum  apud 
patrem  obtinendum  collato  annotat  levius  dictum  esse  puto, 
Omninone  erat  necesse  ut  Pippinus  ad  rem  impetrandam  la 
aula  regia  praesens  esset?  nonne  per  viros  suae  factionis 
qui  multum  apud  patrem  valerent  rem  consequi  potuìt.  Et 
quae  Funkius  (cf.  Abschn.  XVIII  n,  6,)  de  Ermoldo  com« 
memorat  ad  meam  opinionem  defendendam  pertinere  vìden- 
tur.     Sed  ad  Nithardum  redearaus! 

Alteram  conjurationem  anno  833  exortam  de  qua  cap, 
IV  et  V  agitur  paucis  perstringam,  Auctoris  judicium  ab 
omni  partium  studio  et  ira  vacuum  esse  optime  eo  intelligi- 
tur,  quod  nunquam  convicia  in  Lotharium  congerit  sed  eum 
a  raalis  ejus  factionis  consiliariis  de  recta  via  abductum  de- 
pingit;  omnia  quae  Compendii  et  in  monasterio  St.  Medardi 
Suessionis  auctore  Lothario  praesente  nefarie  in  patrem 
commissa1)  silentio  tegit.  In  describendis  iis  quae  ad  im- 
peratoris  restutionem  pertinent  nimis  brevis  ac  parum  dili- 
gens  esse  videtur.  De  Ludowici  enim  studiis  paene  nihil 
tradit  praeter  quod  dicit:  „Occurebat  insuper  etiam  filiis 
verecundia  et  poenitudo  quod  patrem  bis  honore  privaverant 
ac  per  hoc  in  restitutione  ejus  consentiunt.u  De  Pippino 
quidem  paulo  post  addit:  „Pippinum  ad  se  venientem  beni- 
que  excepit  gratias  in  eo  quod  prò  sua  restitutione  labora- 
verat  egit,"  de  Ludowico  autem  cujus  opera  imperatorem  hac 
in  re  potius  usum  esse  constat,  tacet.  Quin  etiam  verbis: 
„tandemque  Lodhuvicum  venientem"  gratanter  excepit"  eum 
ac  si  nihil  ad  rem  restituendam  fecisset  accusare  videtur. 


»)  Anonymus  e.  49.    Thegan.  43.  44.  Acta  exauctorat.     Narrat 
cleric.  Remenp.  Bouquet  VI  243.  sq.  251. 

Sic  quidem  Hàusserus  illum  locum  interpretatus  esse  vi- 
detur  cum  Nithardum  vituperet  quod  Lodhuwicum  „mit  sehr 
schwarzen  Farben"  depinxerit  J).  Tamen  re  bene  conside- 
rata aliter  se  habet.  Equidem  illud  „tandemque"  non  tan- 
quam  accusationem  sed  ex  animo  imperatoris  desiderio  fìlli 
qui  sibi  auxilio  venerat  —  quod  Nostrum  neque  ignorasse 
nec  negaturum  fuisse  putes  —  commoti  dictum  intelligo  at- 
que  ita  nihil  offensionis  in  Ludowicum  habet.  Ad  eandem 
rem  illud  pertinet  quod  e.  III.  refertur:  „In  hoc  negotio 
ad  Pippinum  Ludhowicumque  occulte  direxit  promittens,  si 
in  sua  restitutione  una  cum  his  qui  hoc  cupiebant  adesse 
voluissent,  regnum  utrisque  amplificare  velie  ac  per  hoc 
perfacile  cupideque  paruere."  Quo  loco  nisus  Hàusserus 
itidem  Nostrum  regni  cupiditatis  Ludowicum  ac  Pippinum 
accusantem  immerito  objurgat.  Quis  enim  re  bene  per- 
pensa,  filios  magis  suae  salutis  causa  quam  pietate  erga 
patrem  imperatori  restituendo  operam  dedisse,  potestatis 
avidissimos  fuisse  negare  velit? 

Nithardum  in  errorem  delapsum  esse  cum  retulerit  „re- 
ginam  an.  834  non  antea"  thoro  regio  receptam  esse  donec 
se  criminibus  objectis  innoxiam  efficeret,  Funkius  jam  rec- 
tissime  animadvertit.  Qui  error  quanti  aestimandi  sit,  facile 
dijudices.  Quae  de  malefactis  et  crudelitate  Lotharii  Cavi- 
Ione  commissis  cap.  V.  narrat  relationibus  omnium  scripto- 
rum  2)  congrua  sunt  neque  ullum  studii  vel  falsationis  ve- 
stigium  produnt. 

Ex  tabulis  publicis  certe  desumpta  sunt  quae  cap.  VI. 
de  portione  regni  Carolo  tradita  referuntur  quod  et  eo  patet 
quia  haec  portionis  charta  cum  Bertianis  3)  praeter  quos 
nusquam  invenitur,  ad  verbum  congruit.    JìmikilW  CapiMilare 


')  cf.  Pagina  2. 

*)  Thegan.  52.   Anonymus  etc. 

*)  Ann.  Bertiniani  ad  an.  838, 

supra  commemoratimi  (cf.  Pertz  leges  pag.  356)  ad  an- 
nuiti 836  referens,  sìne  ullis  fontium  argumentis  divisionem 
quaodam  Wormatiae  a.  836  institutam  esse  contendit  et 
res  a  Nostro  simpliciter  aliisque  scriptoribus  congrue  rela- 
tas  omnino  confundit.  l). 

Suspiciosus  in  Nithardi  fidem.ad  suam  opinionem  prò- 
bandam  Nostro  vitiosam  relationem  imputat,  3)  quod  quam 
temere  fecerit,  ceteris  fontibus  adhibitis  facile  est  intellectu. 
—  Ceterum  parum  intelligo,  cur  Nithardus  hujus  imperii 
divisionis  quae  postea  non  stetit  mentionem  fecerit,  cum  ad 
Caroli  conditionem  juris  demonstrandam  nihil  valeat.  Aeque 
Anonymus  censuit  cum  referat.  „  Insistente  Augusta  et  mi- 
nistris  palatinis  quandam  partem  imperii  fìlio  suo  dilectis- 
simo  Carolo  Aquisgrani  tradidit  sed  quia  inofficiose  re- 
raansit  a  nobis  quoque  silentio  premitura 

Nunc  me  ad  cap.  7  vertam  quo  de  conventu  Wormatiae 
839  habito  tam  copiose  dilucideque  agit  et  totius  rei  faciem 
ita  ostendit,  ut  non  clarior  futura  fuerit  spectantibus.  Ita- 
que  recte  censuisse  mihi  videor  cum  Nithardum  in  eo  con- 
cilio ipsum  adfuisse  dixerim.  Ac  si  quaerimus  cur  auctor 
cum  cetera  perquam  breviter  scripserit,  de  ilio  conventu 
fusius  egerit,  facile  est  intellectu,  eum  jure  optimo  ilio  con- 
cilio summam  gravitatem  attribuisse.  Erat  enira  suprema 
sententia  ante  mortem  Ludowici  imperatoris  de  futuro  im- 
perii statu  pronunciata  atque  sanctissimis  jurejurandis  mu- 
tuis  sancita.  Quicunque  istud  foedus  rupit  scelere  laesae 
fidei  sacramenti  manifesto  se  devincturus  erat.  3)  Non  alie- 
num  a  proposito  fore  puto  collatis  omnibus  quae  ad  Lotha- 
rium  et  Carolum  pertinent  conditionibus ,  rerum  statum  dis- 


»)  Funk.  cap.  23.  24. 
*)  Eodem  loco. 

*)  Rectissime  igitur  A  do  dicit:  Chlotharius  —  animum  patris  non 
parum  laedens  prò  integritate  vix  partem  regni  obtiuere  meruit. 

perse  ac  dissipate  dictum  unum  in  locura  cogere  et  remi- 
niscendi  causa  unum  sub  adspectum  subjicere.  Ita  enim 
facìllime  in  universum  intelligitur  num  ratio  auctoris  in  re- 
publica  judicanda  a  rebus  ipsis  abhorreat  et  quo  jure  rem 
Caroli  Calvi  defenderit.  Si  omnia,  quae  a  Lndowico  Pio 
inde  ab  anno  830  usque  840  de  futuro  imperii  statu  legibus 
ac  placitis  instituta  sunt,  respicimus,  facile  apparet,  impera- 
torem  a  ratiòne  unitatis  imperii  conservandae  prorsus  desti- 
tis§e  et  omnes  Lotharii  conatus  et  recuperandum  principa 
tum  factos  non  legitimos  sed  injustos  esse  appellandos, 
Rudolphus  quidem  annalista  Fuldensis  s,  a,  840  traditi  „Lo« 
tharium  vero  de  Italia  sero  venientera  Franci  loco  patris 
ejus  super  se  regnaturum  suscipiunt,  Hunc  enim  ferunt 
imperatorem  morientem  designasse  ut  post  se  regni  guber- 
nacula  susciperet  missis  ei  insigniis  regalibus  hoc  est  scep- 
trum  imperii  et  corona44  —  tamen  verbum  „ ferunt4'  nobìs 
scrupulum  de  re  iniicit  et  satis  demonstrat  annalistam  ipsum 
non  certis  auctoribus  rem  compertam  habuisse.  Anonymus 
vero  eandem  rem  commemorat,  sed  ita  ut  rei  omnino  aliam 
vim  subjiciat.  Refert  (cf.  Vita  Ludov.)  „Et  Lothario 
quidem  coronam  ensem,  auro  gemmisque  redimitum  e o  te- 
nore habendum  misit  ut  fidem  Carolo  et  Judith  servaret 
et  portionem  regni  totam  illi  consentiret  et  tueretur  quarn 
Deo  teste  et  proceribus  palatii  ille  secum  et  ante  se  largi- 
tus  ei  fuerat."  Jam  cognoscimus,  illam  Rudolphi  relatio- 
nem  cum  rerum  ipsarum  conditione  comparatam  stare  non 
posse.  Quibus  enim  de  causis  Ludowicum  imperatorem  su- 
premis  vitae  horis  id  egisse  crederes  ut  quae  inde  ab 
anno  830—839  factione  clericorum  quam  acerrime  obsistente 
et  republica  in  ultimum  discrimen  adducta  de  futuro  im- 
perii statu  in  favorem  Caroli  constituere  molitus  ac  tandem 
consecutus  erat,  penitus  annullaret,  conditiones  filli  dilectis- 
simi  incertissimas  redderet?  Lotharium  quidem  et  qui  ejus 
partibus  favebant,  pacto  Warraatiae  anno  839  facto  et  jure- 

jurandìs  ab  utraque  parte  sancito,  de  principati!  actum  esse, 
ratos,  ut  illam  annis  817  et  821  constitutam  imperii  divi- 
sionem  tuerentur  famam  de  summa  Lothario  ab  imperatore 
tradita  potestate  vulgavisse  facile  est  intellectu, 

Quod  si  in  plerisque  tum  temporis  scriptoribus  rem 
Lotbarii  justam  esse  legimus,  non  est  praetermittendum, 
illos  omnes  e  grege  clericorum  fuisse,  qui  cum  Lotbarii  as- 
seclae  essent  de  ventate  deflectebant.  De  populorum  vero 
animis  divisioni  imperii  infestis  nihil  legimus  quod  non  ita 
mirum  cum  ab  quovis  regum  superiorum  inde  a  Pippino 
usque  ad  Ludowicum  regnum  inter  filios  distribuì  soliti  es- 
sent. Itaque  clericorum  opinionem  non  communem  fuisse, 
manìfestum  est.  Ex  Lotbarii  parte  stant  bi  scriptores:  Ru- 
dolphus  Fuldensis  de  quo  jam  dixi,  deinde  annales  Xan- 
tenses  l)  qui  sub  ann.  840  referunt:  „Postea  vero  Lotha- 
rius  imperator  est  profectus  de  Italia  in  Fraudano  conces- 
sum  sibi  a  patre  possidere  regnum."  Praetereo  ex  aliis 
coaevis  scriptoribus  intelligere  liquet  eos,  cum  divisionem 
imperii  prò  summa  calamitatae  babeant,  Lothario  deditos 
fuisse.  2)  De  quorum  verbis  quid  judices  facile  est  intel- 
lectu. Nam  concilium  Wormatiense  anno  839  habitum  et 
quae  ibi  constituta  sunt  a  nemine  eorum  negari  potuit  (  cf. 
annal.  Fuld.  839)  ')  itaque  Lotharii  vindiciae  injustae  erant. 
Eo  accedit,  quod  imperatorem  cum  post  seditionem  anno 
833  factam  Lotbario  non  permitteret  ut  tabulis  publicis 
subscriberet,    eum   non   amplius   prò   socio  imperii  habuisse 


!)  Quin  etiam  anno  869  referunt:  Eo  tempore  ut  propheta  ait, 
propter  peccata  terrae  multi  principes  ejus  quatuor  reges  regnarunt 
in  regno  quondam  Caroli  Magni. 

2)  cf.  Fiori  diaconi  querela.  Bouquet  III.  301.  Agnellus  in  li- 
bro pontific.  Muratori  Script.  T.  II.  Qualis  in  hoste  solus  decem  ut 
ille  fuissent,  imperium  divisum  non  esset. 

')  s.  a.  839.  Mense  Majo  Wormatiam  veniens  regnum  Franco- 
rum  inter  eum  (Lotharium)  et  Karolam  filium  suum  minimum  dividit. 

scimus.  cf.  Bòhmer  Regest.  Quae  res  quantopere  Lotharii 
asseclas  dolore  affecerit  ex  Vita  Walae  l)  et  Agobari  epi- 
stola 3)  flebili  satis  intelligi  potest.  — 

Quibus  expositis  cum  jam  non  dubitari  possit  qua  in 
parte  jus  fuerit,  ad  Nostrum  redeamus. 

De  capite  8.  cum  quae  ibi  narrantur  aliis  iisque  certis- 
simis  auctoribus  congrua  sint,  non  babeo,  quid  acldam  ita- 
que  ad  alteram  partem  transeo, 


Pars  II. 

Cum  priore  parte  res  a  Nithardo  traditas  singulatim 
persecuti  in  hac  parte  eadem  ratione  ob  nimiam  aliorum 
fontìum  inopìam  uti  non  liceat  necesse  est,  omnia  quae 
libro  IL  III.  IV,  continentur  in  duas  partes  distribuere. 
Quarum  altera  iis  rebus  constat,  quae  comparationem  cum 
aliis  foatibus  instituere  sinunt,  altera  vero  in  quibus  recen- 
sendis  cum  tantum  in  Nithardo  inveniantur,  non  alia  criti- 
ces  norma  quam  verisimilitas  et  ratio  rebus  ipsis  congrua 
adhibenda  est. 

Sunt  autem   prioris   generis  perpauca,    alterius  plurima, 
ut  ex  hoc  indice  intelligi  liquet: 
Referas  ad  prius  genus: 

Liber  IL    cap.  1.  2.  4.  7.  9.  10. 

Liber  III.  cap.  1.  3.  et  4.  quaedam  5.  7. 

Liber  IV.  cap.  2.  3.  4.  6.  — 


')  Paschasius  Vita  Walae  L.  II,  e.  10.  Honorius  (se.  Lotharius) 
qui  erat  longe  diu  consors  a  patre  et  ab  omnibus  procreatus  impe- 
rator  removetur  a  potestate,  repellitur  a  consortio. 

')  In  processi]  temporis  quotiescunque  aut  quocunque  Imperiales 
litterae  mitterentur ,  amborum  imperatorum  nomina  continebant, 
postea  vero  mutata  voluntate  convulsa  sunt  statuta  et  de  litteris, 
nomen  omissum  est. 

Referas  ad  genus  alterum: 

Liber  II.    cap.  1.  2.  3.  4.  5.  6.  8.  9.  10. 
Liber  III.  cap.  1.  2.  3.  4.  5.  6. 
Liber  IV.  cap.  1.  3.  5. 
Nunc  me   ad   singula  prioris  generis  curii  aliis  fontibus 
comparanda  et  recensenda  vertens  a  secundo  libro  incipiam. 


Liber  II. 

Postquam  auctor  praefatione  quasi  ironice  dixit,  se  ex- 
positurum  esse  „qua  virtute  et  industria"  Lotharius  Caro- 
lum  fratrem  persecutus  sit,  primo  capite  de  ratione  Lotharii 
ad  principatum  totius  regni  obtinendum  inita  agit.  Non 
aperte  sed  malis  artibus  usus  rem  consecuturum  esse  sperat. 
De  legationibus  postea  disseram.  Id  quidem  constat,  Lo- 
tharium  consilium  iniisse  Carolum  regno  privare.  Quam 
rem  congrue  Nostro  tradunt:  Annales  Labienses  sub  ann. 
841.  „Defuncto  Ludowico  imperatore  reservus  Lotharius 
ab  Italia  Pippinus  filius  Pippini  ab  Àquitania  filii  Hilde- 
gardis  voluerunt  Karolum  fìlium  Judith  privare  ex  ea  parte 
quam  sibi  concesserat  pater." 

Hincmarus  in  „instructione  novi  regis  etc."  dicit:  Qui 
cum  Lotherio  erant  immiserunt  illum  in  hoc ,  ut  fratres  suos 
exhaeredaret.  Pari  modo  Bertiniani,  Adonis  Chronicon  de 
Lotharii  consiliis  sentiunt.  ')  Quod  de  Ludowici  et  Lotharii 
conventu  apud  Magontiacum  a  Nostro  memoriae  proditur 
cum  annalibus  Fuldensibus  congruit,  qui  tempore  instituti 
conventus  non  indicato  hoc  tradunt:  Hluthario  in  suburbanis 


l)  Bertiniani  sub  840:  Lothario  comperto  genitoris  obitu  ab  Italia 
Gallias  ingressus,  jura  naturae  transgressus,  Imperatorio  elatus  nomine 
in  utrumque  fratrem  Ludowicum  videlicet  et  Carolum  hostiliter  ar- 
matur.  Chronic.  Adonis:  Lotharius  ab  Italia  egressus  totum  impe- 
rium  ampere  molitur. 

Magontiacis  cum  exercitu  venienti  frater  ejus  Hludowicus 
cum  manu  valida  orientalium  Francorum  etc.  occurrit,  ini- 
toque  pacto  et  dilato  in  aliud  tempus  placito  Hlutharius 
contra  Carolum  proficiscitur. 

Gap.  IL  sub  fin.  „Karolus  ab  Aquitania  Carisiacum 
venit.u  Recte  auetorem  tradidisse  intelligitur  ex  Lupi  epi- 
stola XXIII,  qua  regem  die  X  August.  Turonibus  fuisse, 
die  24.  ej.  m.     Carisiacum  venturum  esse  dicit. 

Cap.  IV.  Quae  de  pacto  inter  Lotharium  et  Carolum 
facto  narrantur,  a  JBertinianis  comprobantur,  qui  rei  formam 
adumbrant  cum  dicant:  Quibusdam  conditionibus  ab  utro- 
que  discessit  (Lotharius)  nec  tamen  contra  eos  seu  clam 
seu  manifeste  pravitatem  suae  cupiditatis  atque  crudelitatis 
dcstitit  machinari." 

Cap.  V.  „Quamobrem  Karolus  Bituricas  iterum  ob- 
viam  illi  venit."     cf.  Bòhmer  Regest.  Nr.  1532. 

Cap.  VII.  De  Lotharii  et  Ludowici  Germanici,  qui 
dicitur,  certamine  agitur.  Quamquam  auctor  testis  oculatus 
non  fuit,  tamen  res  congrue  aliis  fontibus  praecipue  Fulden- 
sibus,  qui  de  hoc  bello  optime  referre  poterant,  memoriae 
prodit.  Adhelbertus,  Mettensium  comes,  qui  auctore  Nit- 
hardo,  Ludowicum  ,,ad  mortem  usque  exosum  habebat"  a 
Rudolpho  „incentor  discordiarum  "  dicitur.  Neque  minus 
quae  de  malis  Lotharii  artibus  ad  milites  Ludewici  corrum- 
pendos  a  Nostro  referuntur  cum  Fuldensibus  et  Bertinianis 
consentiunt.  Fuldenses  tradunt:  „Lotharius  inchoante  mense 
Aprili  juxta  Wormatiam  cum  exercitu  clam  Rhenum  trans- 
iit  et  Hludowicum  a  quibusdam  suis  proditum  ac  paene  cir- 
cumventum  Bajoariam  redire  coegit."  Bertiniani  vero  refe- 
runt:  „Astu  quoddam  atque  perfidia  populi  Ludowico  ad- 
haerentis,  Lotliario  transeunte  Rhenum,  Ludowicus  Bajoa- 
riam petit." 

Nithardi  notationem,  Lotharium  Aquis  paschacelebravisse, 
recte  factam  esse  intelligitur  ex  Reg.  Bòhm.  Nr.  563,    C.  IX 

),  Cadhellonicam  Karolus  adiit  urbem  -  repente  nuntiatur  quòd 
Ludowicus  cum  Adhelberto  duce  Austrasiorum  proelio  com- 
misso  vicisset."  Scimus,  Carolum  postquam  Lotharium  At- 
tiniaci  Vili  d.  Maj.  (cf.  e.  4.  9.)  frustra  exspectavit,  die 
ZvIII  mens.  Maj.  Cadhellonicam  contendisse  ibique  matrem 
cum  Aquitanis  recepisse;  itaque  Nithardi  relatio  cum  rebus 
ipsis  optime  consentir.  Cf.  de  pugna  Ludowici  cum  Adhel- 
berto die  XIII  m.  Maj.  commissa:  Fuldenses.  Notitia  bre- 
vis.     Pertz  scrip.  I.  70.     Radbert.  cas.  Set.  G.  Pertz  I.  67. 

C.  X  Quae  hoc  capite  de  mutuis  fratrum  legationibus 
ante  pugnam  commissam  traduntur  ab  aliis  fontibus  proba- 
tur.  Fuldenses  enim  referunt.  „Ubi  cum  tres  fratres  de  por- 
tione  regni  concordare  non  possent,  renuente  H.  Lothario, 
qui  sibi  monarchiam  vindicabat,  ferro  decernendum  et  Dei 
judicio  causam  examinandam  decreverunt."  Bertiniani  eo- 
dem  modo:  „Apud  fratrem  Lotharium  saepe  pacis  ac  una 
nimitatis  totius  quoque  populi  et  regni  gubernatione  celeber- 
rimis  legationibus  satisagunt.  Qui  tamen  saepius  eos  lega- 
t is  et  juramentis  ludens  etc." 

De  eventu  proelii  omnes  scriptores  idem  sentiunt.  l) 
Gfrorer  Nithardo  crimini  vertit  quod  nihil  de  Georgio  papae 
legato  «')  memoriae  prodiderit,  idque  consulto  fecisse  dicit. 
Quae  res  quam  futilis  sit,  neminem  fugere  potest. 


Liber   III. 

C.  I.     De  iis  quae  post  pugnam  a  fratribus   facta   sunt 
ceteri  fontes  a  Nostro  non  discedunt.    Fuldenses  quidem  re- 


')  cf.  Ratpert.  Cas.  S.  G.  e.  7.  Pertz  Scr.  II.  —  Francor.  regum 
List.  Tertz  II.  Adonis  chrnnicon.  Pertz  II.  Armai.  Xant.  Bertiniani. 
Fuldenses.  Lobienses  chronic.  Fontanell.  —  Widukind  I.  28.  etc. 

J)  cf.  Muratori  ann.  d'Italie  841.  et  Murat.  Script.  T.  II. 

ferunt:  „Collectis  ac  sepultis  eorum  cadaveribus  qui  ex  sua 
(se.  Caroli  et  Ludowici)  parte  ceciderant"  tamen  Nithardo 
qui  rebus  interfuit  major  iides  habenda  est  cf.  Bertiniani  hac 
de  re. 

C.  II.  „Hinc  per  Remensem  urbem"  Carolum  initio 
mensis  Septemb.  Remis  fuisse  constat,  cf.  Bòhmer  Nr.  1533. 
nam   die   I  Sept.  Corbonaco  inter  Laudunum  et  Remos  fuit. 

C.  III.  „Lotharius  a  Warmatia  ad  conventum  quod 
Teotonis  villani  indixerat  iter  arripuit."  Comprobatur  Re- 
gest.  Bòhmeri  571.  572.  „Idem  ipse  (Carolus)  Parisiacum 
urbem  adiit."  Cf.  Bòhmer  Reg.  N.  1534  ubi  Carolum  die 
VI  Nov.  St.  Dionysii  fuisse  reperitur. 

C.  IV.  „Lotharius  a  Turones  redire  coepit  et  fatigato 
exercitu  tandem  fessus  Fianciam  pervenit"  cf.  Bòhmer:  die 
V  Febr.  Aquis  adest. 

C.  V.     „Ludowicus   et  Karolus  —   convenerunt"   Fui 
denses:   „Occurit  ei  (Ludowico)  Karolus   apud   urbem  Ar- 
gentoratum  etc.    Bertiniani  summam  sacramentorum  Nithardi 
verbis  congrue  referunt. 

„Cumque  Wormatiam  venissent."   Cf.  Bòhmer  No.  1536. 

C.  VII.  „Ergo  16  Kalend.  Aprilis  etc."  Fuldeuses: 
Hlotharium  in  villa  Sentiaza  morantem  fugere  compellunt 
18  Kal.  Aprii. 

„Lotharius  se  super  ripam  Rodani  excepit"  Fuldenses: 
apud  Maconam  consedit;"  Bertiniani  ,,Lugdunum  petit." 

„Otgarius  —  litore  relieto  fugerunt"  Bertiniani:  „om- 
nes  Lotharii  excubiae  velociter  aufugerunt."  Xantenses:  Lo- 
tharius  contra  eos,  sed  cum  vidisset,  quod  a  suis  deceptus 
esset,  fugiens  etc.  Ad  hanc  Otgarii  fugam  referas  versum 
apud  Nicol.  Serarium  Moguntiac.  rer.  1.  V.  p.  622.  ,,  Silicei 
arma  minus  quam  sacra,  Otgarie,  noras," 

Liber  IV. 

C.  II.  Agitur  de  Saxonum  rebellatione. ')  Auctor  quam- 
vis  rerum  in  Saxonis  gestarum  testis  non  fuerit  sed  ab  aliis 
iisque,  ut  arbitror,  qui  una  cum  Ludowico  in  illis  expedi- 
tionibus  fuerant,  compertas  haberet:  tamen  copiosius  omni- 
bus aliis  fontibus  narrai.  Exceptis  Bertinianis  tantum  Ful- 
denses  et  Xantenses  seditionis  mentionem  tenui  quidem  sed 
Nostro  congruo  stilo  faciunt.  Funkius  in  eo  loco  ubi  de 
Stellinga  agit  (cf.  pag.  206)  multa  temere  contendit  atque 
Nithardi  relationem,    opinione  praejudicata,    falsam    et  con- 


*)  Hac  in  re  nequaquam  cum  Dummler  —  Geschichte  des  ost- 
frank.  Reichs  T.  I.  p.  160.  —  et  Funkio  1.  e.  consentire  possum, 
quorum  uterque  seditionem  potissimum  contra  nobiles  ingenuos  fac- 
tam  esse  contendit.  Primum  enim  nusquam ,  ut  Funkius  opinatur, 
fontibus  probari  potest,  Saxonum  nohiles  Francorum  imperio  deditos 
patriae  libertatem  prodidisse  ad  honores  a  victoribus  obtinendos. 
Carolus  Magnus ,  Saxonia  domita,  comitibus  ac  missis  iisque  impri- 
n.' is  ex  Francorum  gente  electis  quorum  de  fide  securus  esse  posset, 
summam  potestatem  tradidit.  Nuspiam  fontibus  liquet,  liberos  odio 
in  Saxonum  nobiles  ab  nimiam  eorum  superbiani  flagrasse.  Equidem 
tantum  fontibus  nisus  arbitror,  rebellionem  |imprimis  contra  nobiles 
et  clericos  e  gente  Francorum  exarsisse.  Et,  ni  fallor  Nithardi  verba: 
,,frilingis  lazibusque  promittens,  ut  legem  quam  antecessores  sui  tem- 
pore qui  idolorum  cultores  erant,  habuerant,  eandem  illis  deinceps 
liabendam  concederet"  —  tantum  ad  cultum  paganum  pertinere. 
Nam  si  tempora,  antequam  Saxones  Francis1  subjecti  erant.  respexe- 
ris,  frilingos  et  lazzos  utrosque  prò  sua  dignitate  in  quadam  nobilium 
ditione  retentos  fuisse,  eandemque  semper  aequo  animo  tulisse  in- 
venies.  Lotharius  igitur  jam  rem  majoris  momenti  illis  policiturus 
fuerit;  motus  igitur  contra  clericos  et  nobiles,  christianismum  tuentes 
factus  est.  Christianismum  vero  tum  temporis  omnibus  molestum 
fuisse  nos  non  fugit.  Rabanus  quidem  eodem  fere  tempore  in  prae- 
fatione  librorum  de  „ Universo"  conqueritur  de  improbitate  et  inso- 
lentia  morum  Saxonum.  —  Ceterum  cf.  hac  de  nostra  opinione: 
Schaumann  „  Geschichte  des  niedersachsischen  Volks,"  pag.  184.  — 

Bulto  depravatimi  esse  dicit.  „Initio  certaminis,  auctore 
Nitharto,  pars  illorum  (Saxonum),  quae  nobilis  ,,inter  illos 
habetur  in  duabus  partibus  divisa,  unaque  eorum  Lotharium, 
altera  vero  Lodhuwicum  secuta  est."  Plerosque  vero  ex 
partibus  Lotharii  stetisse  putandum  est,  quod  Adhelbertus 
coraes  Mettensis,  Ludhowico  inimicissimus  (cf.  1.  II.  e.  7.) 
multum  apud  eos  valebat.  Fuldenses  enim  sub  a.  838  nar- 
ranti „Imperator  Rhenum  transiit  obvios  habens  Saxones 
partim  minis  partim  suasionibus  Adalberti  comitis  adductos." 
Quo  mortuo  (cf.  lib.  II.  e.  9.)  cum  post  pugnam  Fontane- 
ticam  res  Lotharii  in  summum  discrimen  adducta  videretur, 
nobiles  a  partibus  Lothari  stantes  ad  fratres  defecerunt  (cf. 
lib.  III.  4.).  Itaque  Lotharius,  ut  Saxoniam  sibi  conserva- 
ret  eam  rationem  iniit  quam  Noster  tradit.  Quod  Nithardus 
de  Lothario  Nortmannos  in  auxilium  sibi  asciscente  dicit, 
Funkio  ansam  acerrimae  reprehensionis  praebuit,  cf.  p.  206. 
„Lothars  Gegner  schàmten  sich  nicht  auszusprengen,  Lo- 
thar  mache  Heiden  zu  Herren  in  christlichen  Landen,  und 
weise  sie  an,  die  Christen  in  anderen  Gegenden  auszu- 
plùndern."  Primum  vero  contendo,  Nithardum  minime  di- 
cere voluisse:  Lotharium  Nortmannos  incitavisse:  verba 
quibus  utitur:  „ut  ceteros  christianos  depraedarent,  li  e  en- 
ti a  m  dabat"  non  aliud  signifìcant  ,,quarn  non  impedivit." 
Quam  vim  locutionis  illius  duo  alii  loci  satis  probant,  cf. 
1.  IV.  e.  I.  et  V.  Deinde  vero  merito  Lotharius  vituperan- 
dus  erat,  quod  illis  consiliis  et  christiatiismum  in  ultimum 
discrimen  adduceret  et  portas  imperli,  ut  ita  dicam,  hostibus 
infVstissimis  àpertret.     cf.   Dtimler  p,   161.  Schwarz  p.  ">5. 

Gap.  ili.  ^Nortmanni  Cóntwig  depravati  sun.t.  •  idem 
Bertiniani  tradunt:  „Eo  tempore  Noriiiaiiorum  classìs  iu  em- 
porio quod  Quantovicus  dicitur  depraedationibus  ita  debac- 
chati  sunt. "  De  aiiis  locis  nihil  tràditur..  Pertzius  qui  lo- 
cos  Hamwig  et  Nòrdhunwig  prò  „ Hamburg •*  et  „Nurden 
in  Frisia   orientali    habuit,    valde   erravit;    recte  nobis  Lap- 

penberg  (Schmidt's  Zeitschrift  V.)  locos  cognovisse  vi?- 
detur  cum  eos  prò  „  Southampton  et  Norwich"  ha- 
beat.  Quae  de  legatione  Lothari  ad  fratres  missa  nar- 
rantur  Ann.  Bertiniani  et  Fuldensis  satis  adumbrant.  Ber- 
tiniani  referunt:  „apud  fratres  super  pacis  foedere  licet  in- 
vitus  satagens,  legatos  quibus  plurimum  nitebatur  dirigit.  " 
Fuldenses:  „  fratres  cum  jam  vidissent,  proniorem  (se.  Lo- 
tharium)  ac  faciendam  cum  iis  pacem,  foedus  inire  ma- 
luerunt." 

Cap.  IV.  Nithardum  de  conventu  apud  Madasconem 
habito  et  quae  ibi  pacta  fuerint  recte  narravisse  aliis  fonti- 
bus  probatur.  cf.  Betiniani  Fuldens.  Adonis  chronic.  Hoc 
loco  fratrum  rationes  post  conventum  peractum  leniter  tamen 
sensibiliter  vituperat.  Qui  cum  juravissent  „quemque  in 
sua  portione  usque  ad  conventum  Cai.  Octob.  indictum  pa- 
cifice  remansurum  esse,  tamen,  juramenti  obliti,  quisque 
tempore  interposito  spiritus  hostiles  induit. 

Nithardus  porro  refert:  „Ludhowicus  in  Saxonia  sedi- 
tiosos  nobiliter,  legali  tamen  caede  compescuit.  Copiosius 
de  hac  re  Bertiniani  tradunt;  cf.  Fuldenses,  Xantenses. 
Mirum  est  quod  in  Annal.  Xantensib.  aeque  quam  in  Nit- 
bardo  verbum  „ nobiliter  adhibitur;  illi  enim  referunt:  Lu- 
dewicus  servos  Saxonum  superbe  elatos  nobiliter  afflixit; 
fortasse  ex  Nithardo  descriptum  esse  putes.  Ceterum  locus 
citatus  Nithardi  mendosus  mihi  esse  videtur;  particula  enim 
advers.  „ tamen"  verbo  „ nobiliter"  postposita  non  sanum 
sensum  praebet.  Itaque  conjicio  Nithardum  scripsisse  „cru- 
deliter  tamen  legali  caede  compescuit."  Quodsi  vero  locum 
incorruptum  esse  putas  verbo  „ nobiliter"  vim  nostri  „be- 
riichtigt"  subjicias  necesse  est.  — 

Lotharium,  tradente  Nithardo,  Kal.  Octob.  in  „ villa 
Teotonis"  fuisse  Regestis  Bòhmeri  probatur.  cf.  Bòhmer 
575,  et  Mohr  cod.  dipi.  I.  39.  Bertin.  Mirum  est,  quod 
Nithardus  centum  decem  legatos  Confluentem  venisse  dicit, 

cum  Rudolphus  tradat  cf.  sub  a.  842:  „ea  conditione,  ut  et 
partibus  singulorum  40  ex  primoribus  electi  etc.  —  itaque 
merito  culpam  iis  qui  opus  transcriberent  tribuaraus  atque 
numerum  Rudolphi  substituamus,  praesertim  cum  et  paulo 
antea  Nithardus  de  octoginta  raissis  a  partibus  fratrum  elec- 
tis  mentionem  faciat. 

Cap.  V.  Quae  hoc  capite  de  conventu  Confluente  ha- 
bito  continentur  a  Fuldensibus  paucis  adumbrantur;  referunt: 
Cura  missi  eorum  in  Confluente  castellio  convenientes  de 
partitione  regni  concordare  non  possent  dilato  in  aliud  tem- 
pus  placito,  singula  ad  sua  revertuntur.u  Ceteri  scriptores 
tacent. 

Cap.  VI.  De  novo  primorum  in  villa  Teotonis  habito 
conventu  ceteri  scriptores  nihil  tradunt.  „Eodem  tempore 
Mauri"  —  Eodem  modo  Bertiniani  rem  narrant:  „Inter  ea 
Beneventanis  inter  se  dissidentibus  Sarraceni  ab  Africa  in- 
vitati primo  quidem  auxiliatores  postmodum  vero  violenti 
insecutores  plurimas  civitatum  vi  obtinent."  Rem  non  va- 
nam  famam  fuisse,  ex  Leone  Ostiensi  in  chronico  Casinensi 
(lib.  I.  e.  25  facile  intelligitur.)  cf.  Muratori  annali  d'Italia 
ad  840—59.  —  De  nova  Stellingae  seditione  Nithardus  solus 
auctor  exstitit.  Verbis  „nimia  caede  prostrati  sunt"  repre- 
hensionem  Ludowici  inesse  dicere  velim.  —  In  statuendo 
die  quo  Carolus  matrimonio  cum  Hirmentrude  conjunctus 
fuerit,  Noster  aut  in  errorem  adductus  est,  aut  calami  cul- 
pandi  sunt.  Duobus  enim  tabulis  publicis  patet,  Carolum 
nuptias  die  XIII,  non  die  XIV  Decembr.  842  celebrasse, 
cf.  Bouq.  Vili,  519,  582.  Sequentes  Nithardi  notitias  de 
locis  ubi  Caroli  moratus  est,  recte  factas  esse,  comparatis 
Regest.  Bòbmeri  comperimus.  cf.  1537.  1538.  1539.  1540.  1541, 

Hisce  locis  ad  fidem  Nithardi  probandam  collatìs  quam- 
vis  potius  annorationcs  historicas  ad  scrtiptorem  quam  com- 
mentationem  de  scriptore  protulisse  videar,  tamen,  cum  ratio 
inita  ad  propositum  exseqnendum  non  recusanda  esset,  me 
facile  veniam  impetrata  rum  esse  spero.  Cognovimus,  Nit- 
hardi  narrationem,  exceptis  quibusdam  parvis  erroribus,  in 
iis  partibus,  quae  comparari  licet,  piorsus  cum  rebus,  ut 
compertas  habemus,  consentire.  Pergamus  igitur  ad  ea, 
quae  restant.  Sunt  talia,  quae  tantum  in  Nithardo  repe- 
riuntur.  — 

Quibus  in  recensendis  cum  veri  similitudo,  quae  rebus 
traditis  inest,  tum  communis  omnium  consensus  summa  lex 
esto.  Materiae  quae  tribus  libris  continetur,  summam  com- 
plexi,  in  primis  relationes  de  mutuis  fratrum  legationibus 
ac  pactis,  quibus  Lotharii  astutia  ac  nequities  optime  patefit, 
respiciamus.  Commemorantur  antem  modo  copiose  modo 
brèvi-ter  legationes,  lib.  II.  e.  1.  3.  4.  8.  9.  10.,  lib.  ili.  e. 
3.  5.,  lib.  IV.  e.  3.  4.  Quarum  tantum  quasdam  paucis  per- 
stringam  et  spero  fore,  ut  quivis  scrupulus  de  ceteris  nobis 
animo  evellatur. 

Gap.  IL  libri  II.  Nithardus  agit  de  legatione  quam  si- 
mul  cum  Adelgario  ad  Lotharium  suscepit.  Orationem  vero 
ita  obscurat,  ut  quasi  artes  et  Consilia  clandestina,  quibus 
in  agendo  uterentur,  stili  imagine  exprimere  voluisse  crede- 
res.  Lotharius  fratris  legatos  in  suas  partes  transducere 
studuit  et  ab  illis  repudiatus  eos  honoribus  privavit.  De 
bac  relatione  dubitare  non  licet  si  superiorem  Lotharii  ra- 
tionem  ad  homines  corrumpendos  quam  maxime  propensam 
respexeris:  hoc  est  Lotharii  ac  prorsus  in  ejus  indolem  qua- 
drai    cf.  lib.  IL  e.  4.  ubi  idem  repetitur. 

Cap.  IL  libri  IL  Grave  specimen  malae  fidei  Lotharii 
nobis  traditur.  Carolus  et  Lotharius  in  vicinitate  Aurelia- 
nensis  urbis  de  pace  egerunt  et  ex  pacto  constitutum  est 
I.  „ut  Lotharius  Carolo  regna,   quae   illi  deputabat,    quieta 

habere   faceret;"    II.   „ut  interim   in   Ludowicum    hostiliter 
ire  desiisset.  "  l) 

Quibus  conditionibus  Lotharius  minime  stetit.  Nithar- 
dus  refert:  „In  regna,  quae  illi  deputaverat,  statim  direxit 
et  in  quantum  potuit,  ne  illi  se  subderent  perturbavit  et 
quemadmodum  Ludowicum  dolo  an  vi  superare  posset  in- 
tenditi' Quae  etiamsi  a  Nithardo  rclata  non  essent  ex  aliis 
indiciis  facile  cognoscere  lieet.  Compertum  enim  habemus 
duobus  diplomatibus  2):  Lotharium  die  VI  Februar.  841  — 
ergo  inter  pacti  tempus  —  Theoperto  episcopo  Massiliae 
immunitatem  et  vectigalia  affirmasse,  qua  ex  re  facile  con- 
jici  potest,  illuni  talibus  donationibus  viros  Carolo  subditos 
ad  se  pellicere  studuisse.  Quod  conditionem  de  Ludowico 
bello  non  persequendo  non  tenuit  jam  satis  conspicuum  est. 
Nithardus  igitur  in  bis  quoque  rebus  prorsus  fide  dignus 
videtur.  Eodem  modo  indoles  Lotharii  ad  malam  fidem 
semper  proclivis  in  reliquis,  quae  traduntur,  rebus  sese  prae- 
buit.  Persuasum  vero  nobis  habemus,  Nithardum  nimio  odio 
in  Lotharium  non  indulsisse.  Sunt  enim  tam  multa  eaque 
gravissima  fallaciae  ejus  testimonia  ut  sententiae  Nithardi  a 
partibus  Caroli  stantis  esse  nos  haud  poeniteat.  Ac  quam- 
vis  multa  aliorum  testimonia  proferre  posstmus,  uno  erimus 
contenti  quod  ex  eo  ab  assecla  Lotharii  dato  facillime  quam 
suspecta  Lotharii  fides  fuerit  conjici  potest.  Legimus  apud 
Paschasium  Radpertum  in  Vita  Adelardi  e.  V:  „Quantus 
sit  Adelardus  plurimum  produnt  opera  promissionis  impleta 
et  testantur  litterae  quae  de  hac,  quae  inter  homines  tenenda 
est  fides  Lothario  imperatori  nuper  direxit,  inter  reliqua  ita 
dicens:  Quid  putas,  inquit,  o  princeps,  si  fides  saepe  inter 
paganos  tantum  valuit  ut  quisque  se  committeret,  et  alterius 
fidei   sacramentis,    quantum   valere   debeat  foedus  christiani 


*)  Scilicet  usque  ad  8  Idus  Maji  anni  841. 
2)  cf.  Bohmer  Regest.  Lotharii  Nro.  506  et  51 

in  ventate  promissum.  Non  te  deeipiat,  aliquis  obse- 
ero,  imperator,  quia  fides  cura  contra  aliquem  violatur  non 
homo  sed  Deus  testis  et  certus  in  eo  contemnitur."  —  Quae 
verba  quantam  vim  ad  fidem  Lotharii  judicandam  habent, 
facile  intelligas.  Neque  vero  id  praetermittendum  est,  quod 
Nithardi  narratio  ubique  minus  cupiditatis  ac  studii  habet 
quam  prò  tanta  Lotharii  nequitia  exspectare  possis.  Cete- 
rum,  ut  jam  supra  commemoravimus,  ab  aliis  fontibus  satis 
adumbratur,  quomodo  Ludowicus  Germanieus  et  Carolus 
Calvus  pacis  impetrandae  periculura  saepius  agoudo  fecerint, 
sed  omnia  a  Lothario  spreta  fuerint. 

Dolendum  est,  quod  de  concilio  episcoporum  Aquis  anno 
ineunte  843  habito  nihil  alibi  memoriae  proditum  est.  Nit- 
hardì  notitiam  (cf.  1.  IV.  e.  I.):  „  quorum  scìlicet  episcopo- 
rum)  aderat  maxima  parsu  a  ventate  certe  non  abhorere 
putes  cum  jam  satis  compertum  habeamus,  clericos  magna 
ex  parte  post  pugnam  apud  Fontanetum  coraissam  cum  rem 
Dei  judicio  direratam  esse  crederent  a  Lothario  ad  fratres 
defecisse.  Neque  minus  quae  de  Lothario  ab  episcopis  dieta 
et  constituta  legimus  in  dubium  vocari  possunt  si  quidem 
animorum  propensionem  ad  vilera  proditionem  satis  nobis- 
cum  reputaverimus, 

Quae  e.  IV.  1.  III.  de  Carolo  et  Ludowico  commemo- 
rantur  adulationem  minime  olent.  Nithardus  enim  talem  se 
nunquam  praebet;  sed  potius  est  intelligendum  quanto  gau- 
dio consobrinus  isque  natu  major  affeetns  sit  quod  de  fra- 
trum  praeclara  indolo  optime  sperare  posset.  Ceterum  quae 
tradidit  ceteris  scriptoribus  probantur.  Agobardus  -)  fratres 
elegantissimos  fìlios  imperatores  dicit.  Hincmarus  in  prae- 
fatione  libri  de  cavendis  vitiis  de  Carolo  haec  refert:  Quem 
(Carolum)  Deus  talento  intellectus  magnifice  et  potenter  di- 
tavit.     Eodem   modo   Adrian  us   papa  a)  Carolum  regem  sa- 

ì)  Liber  apologetica  pag.  372. 

*)  Sirmondi  Concia  Galliae  T.  III.  p.  402. 

pientia  praecellentem   appellat.      De  Ludowico  vero   Wala- 
fridus  Strabo  l)  cantat: 

„Inde  tuos  laeti  dulcissime  vultus 
Contemplammo  adest  tibimet  par  gratia  pacis 
Par  morura  probitas  — " 

Regino  Prumensis  sub  ann.  876  refert:  Ludowicus  non 
solum  secularibus  veruni  etiam  ecclesiasticis  disciplinis  suf- 
ficienter  instructus  ').  — 

Restat,  ut  paulo  diligentius  ea  persecruteuiur  quae  Noster 
e.  VI.  1.  IV.  de  Adalberto  comite  et  de  causis  tradìt,  cur 
Carolus  rex  matrimonium  cum  Hirmentrude  nepte  illius  in- 
cerit.  Magni  enim  sunt  momenti  ut  statum  reipublicae, 
peritiam  ac  libertatem  Nithardi  in  rebus  publicis  judìcanuis, 
necessitudinem,  qua  tunc  temporis  cum  Carolo  uteretur,  recte 
cognoscere  possimus.  Nithardi  verba  referam  necesse  est; 
„Accepit  quidem  Karolus  in  conjugio  Hirmentrudern  —  nep- 
tem  Adelardi.  Dilexerat  autem  pater  ejus  suo  in  tempore 
bunc  Adelardum  adeo  ut  quot  idem  Tellet,  in  universo  im- 
perio hoc  pater  faceret;  qui  utilitati  publicae  minus  prospi- 
ciens  piacere  cuique  intendit.  Hinc  lìbertates,  bine  puhlica 
in  propriis  usibus  distribuere  suasit  ac  dum  quod  quique 
petebat  ut  fieret,  effecit  rem  publicam  penitus  annullavit. 
Quo  quidem  modo  effectum  est,  ut  in  hac  tempestate  popu- 
lam,  qua  vellet,  facile  devertere  posset;  et  hac  de  re  Karo- 
lus praelatas  nuptias  maxime  iniit  quia  cum  eo  maximam 
partem  plebis  sibi  vindicare  posse  putavit.u  Sane  auctor 
quem  in  universum  verecundius  reprehendere  intelleximus 
tam  libera  lingua  et  in  Adelardum  et  Carolum  utitur,  ut  fa- 
miliaritas  qua  eousque  cum  rege  conjunctus  erat  et  aucto- 
ritas  qua  multum  apud  eum  valebat  haud  dubie  diutius  stare 


')  Carmen  ad  Ludow.  Biblioth.  max.  Patr.  T.  XV.  p.  223. 

a)  cf.  Monast.  S.  Gali.:  Gesta  Karoli  Magni  e.  11.  acutissimu3 
fretus  iugenio.  —  Hrabanus  Commentarius  in  Cant.  ;  „tu  autera  sa- 
pientissime rex  in  omnibus  bene  eruditus, 


40 

non  potuìsse  crederes.  Videamus  igitur  quo  jure  Nithardus 
rationem  utriusque  tam  vehementer  improbaverit.  Dolendnm 
est  quod  de  Adelardo  et  quae  Ludowico  Pio  vivo  molitus 
fuerit  praeter  Nithardum  nihil  ab  ullo  alio  memoriae  tradi- 
tum  est.  Tantum  a  Servato  Lupo  brevis  ejus  fìt  mentio 
tamen  facile  auctoritas  qua  uteretur  intelligi  potest.  Lupus 
Hugoni  hoc  scribit.  x)  Cum  mihi  contigisset  ut  Dominus 
Rex  Cellam  coenobii  nostri  —  Deo  inspirante  et  amplis- 
simo viro  Adelardo  cooperante  nobis  restituisset.  "  —  Porro 
in  alia  epistola2)  de  eadem  re:  „Vobis  aperio,  magnam 
Adelardum  mihi  promisisse  quod  nunc  Cellam  nobis  recupe- 
raturus  esset  et  ne  quis  apud  Regem  nobis  aliquid  nocere 
possetin  omnibus  provisurus."  Id  quidem  constat,  Adelardum 
temporibus  Ludowici  imperatoris  multum  auctoritate  valuisse. 
Et  cum  Nithardus  libere  dicat,  eum  „utilitati  publicae  minus 
prospicientem  rem  publicam  penitus  annullavisse:  nemini  du- 
bium  esse  potest,  Adelardum  ex  numero  eorum  qui,  cum 
Ludowicus  imperator  ut  fìlio  factonum  compararet,  opes 
eorum  quam  maxime  auxisset, 3)  republica  seditionibus  per- 
turbata, tantopere  in  republica  administranda  sua  potestate 
ad  libidinem  usi  sunt  ut  gravissimae  de  iis  querelae  orirentur. 
Scimus  enim  ex  relatione  concilii  Parisiis  anno  829  habiti, 4) 
quam  superbe  sese  in  subditos  gesserint.  Ludowico  mortuo 
Adelardus  5)  apud  Carolum  summis  muneribus  functus  est. 
Saepius  a  Nithardo  commemoratur  lib.  II.  e.  3.  legationem 
ad  Lotharium  suscepit;  lib.  IL  e.  10.  Proelio  Fontanctico 
interfuit  et  una  cum  Nithardo  pugnam  diremit;  lib.  III.  e.  2. 
a  Carolo  ad  Francos  e.  3.  ej.  lib.  ad  Gislebertum  legatus 
missus  est.  Denique  lib.  IV.  e.  3.  simul  cum  Conrado  et 
Cobbone  ad  Lotharium  missus,  pacis  conditiones  transgres- 
sus  a  Nithardo  verbis  ,, ignoro  qua  fraude  decepti"  impro- 
batur.  Hoc  loco  nisi  ambiguam  Aclelardi  fidem  suspicari 
possemus.  Habebat  enim  etiam  in  iis  partibus  quae  sub  di- 
tione  Lotharii  erant,  possessiones,  ex.  g.  abbatiam  St.  Ma- 
ximini Trevis,  6)   itaque  facile  conjici  potest,    eum  jam  tum 

')  Lupi  epistolae  ed.  Balurius  88. 

•)  Idem,  epistolae  92. 

')  Theganus  19.  „Ludowicus  in  tantum  erat  largus  ut  antea  nec 
in  antiquis  libris  nec  in  modernis  temporibus  auditum  est,  ut  villas 
regias  fidelibus  suis  tradidit. 

4)  Le  Cointe  VIII.  62. 

B)  In  sua  possessione  erant  abbatiae  S.  Quintii,  S.  Symphoriani  (Au- 
tisiordorum)  S.  Vedasti.  cf.  Bouquet  Vili.  565.  450.  T.  VII.  p.  368. 

6)  Adelardus  comes  annis  838  et  853  abbas  S.  Maximini  citatur. 
cf.  Beyer  mittelrhein,  Urkund.  I.  73.  89. 

justo  indulgentius  cum  Lothario  egisse,  a  quo  postea  varia 
munera  accepit  et  nomine  „  Melicissimi  comitis"  *)  ornatus 
est.  Mauifestum  vero  est,  Adelardum  conjugio  neptis  cum 
rege  in  ito  opibus  et  auctoritate  in  dies  magis  crevisse  iisque 
non  ad  regis  sed  ad  suam  potestatem  augendam  usurum 
fuisse.  Nithardus  igitur,  haud  immemor  illius  temporis,  quo 
Caroli  Magni  imperatoris  nutu  ac  potestate  unius  res  publica 
administraretur,  nobilium  studia  supprimerentur,  summo  cum 
dolore  intellexit,  opes  nobilium  ac  clientium  inter  dissensio- 
nes  civiles  ita  crescere,  ut  potestas  regia  magis  magisque 
debilitaretur.  Carolus  rex  XIX  annos  natus  Consilio  viri, 
qui  suis  commodis  magis  quam  reipublicae  prospiceret,  tra- 
ditus  in  summum  discrimen  adducebatur.  Itaque  amore  et 
patriae  et  consobrini  commotus  utriusque  rationem  merito 
improbatur.  Tantum  vero  abest,  ut  odio  in  Adelardum  in- 
citatus  specie  salutis  publicae  inimicitias  privatas  texerit,  ut 
pracclare  et  libertatis  et  patriae  amoris  exemplum  prodidisse 
putandus  sit. 

Studiis  enim  illius  ejusque  factionis  frustra  obluctatas, 
ex  magna  gratia  et  favore  in  invidiam  Caroli  delapsus  in 
coenobium  Centulense  sese  contulit.  Quam  vere  autem  et 
prudenter  de  Adelardo  praesenserit  neminem  fugere  potest. 
Is  enim  semper  novarum  rerum  studiosus,  malis  artibus  dis- 
sensiones  inter  fratres  commodi  causa  sustentavit,  modo  huic, 
modo  il  li  sese  dedit  usque  a  Carolo  omnibus  honoribus  pri- 
vatus  est.  1)  —  At  si  quis  de  sinceritate  Nostri  dubitare  velit 
intentius  legat,  quanto  moerore  (cf.  e.  6.  1.  IV.)  afflictas  res 
publicas  lugeat,  quanta  libertate  et  severitate  rationem  fratrum 
tamquam  insanientium  incuset!  — 

Sed  his  omnibus  jam  satis,  ne  dicam  justo  copiosius  ex- 
plicatis,  id  unum  restat,  ut  summam  nostrae  quaestionis  paucis 
complectamur.  Nithardi  fides,  confitemur,  prorsus  sincera  in 
quaque  operis  parte  appellanda  est.  Nuspiam  eum  adversa- 
rios  turpiter  se  dantes,  justo  iniquius  lacessere,  sed  ubique 
sine  ira  et  studio  agere  intelleximus.  Exceptis  nonnullis  er- 
roribus  quos  demonstravimus,  Nostro  ubi  vis  optimo  historiae 
duce  haud  ullo  dubio  uti  possumus.  Primo  quidem  in  libro 
quadam  rerum  inopia  laborat  ac  multa  ab  aliis  scriptoribus 
tradita  omisit,  tamen  si  rationem  quam  initurum  in  proemio 
ejusdem  libri  praefatur,  respexeris,  admiranda  est  sollertia, 
qua  in  rebus  iisque  proposito  maxime  aptis  consentaneisque 
describendis  usus  est.     Tanta  autem  est  sua  verecundia  in- 


•)  cf.  Ibid.  90.     cf.  Bohmer  Regest.  Loth.  I. 
3)  Hincmari  annal,  sub  a.  865.     Pertz  S.  I. 

dulgentiaque  in  moribus  Lotharii  dijudicandis  ut,  a  Caroli 
partibus  stantes.  eum  nimis  clementer  scripsisse  profiteamur. 
Multimi  abest,  quin  Hàussero  testante,  Ludowìcnm  nigris 
coloribus  dipinxerit;  e  contrario  fratres  e.  6.  1.  III.  summis 
laudibus  ornavit.  Quin  si  in  iis  quae  ad  suam  familiam  per- 
tinent  quadam  verecundia  utitur,  neutiquam  accusari  potest. 
Atque  id  eo  minus  auctori  vitio  vertendurn  est  quod  in  ra- 
tione  reipublicae  dijudicanda  fratrum  Consilia  libere  atque 
aperte  reprehendit.  Mirum  imprimis  quod  nihil  de  Juditha 
uxore  imperatoris  atque  ejus  studiis  memoriae  prodidit.  Id 
verisimiliter  bonesti  maturique  viri  non  esse  duxit,  ut  ser- 
mones  improbi  ac  calumnias,  quibus  imperatrix  criminarentur, 
repeteret.  Unum  vero  est,  quod  merito  Nithardo  vitio  verti 
potest.  Nusquam  de  rapinis  et  populationibus  agrorum,  quae 
ab  exercitu  Ludowici  Carolique  factae  sunt !)  quidquam  com- 
memorai Quod  si  Nostrum  ob  eam  rem  purgare  velimus, 
respiciendum  est,  quam  continenter  ac  verecunde  de  Lotharii 
facinoribus  judicet,  quam  sollerter  episcopos  etEmmenonem3) 
de  rapinis  illius  conquerentes  introducat.  Neque  vero  nos 
fugit,  initium  devastationum  a  Lothario  factum  fuisse  fratres 
deinde  ultionis  causa  in  agro  Ripuariorum  idem  fecisse. 
Quod  si  Nostri  vitium  non  tollit  tamen  paulatim  levat.  Ratio 
scribendi  non  omnibus  modis  accurata  dici  potest:  saepe 
nimis  obscura  et  brevis  est.  Multum  vitiis  grammaticis  la- 
borat,  de  quibus  severius  judicare,  uno  tantum  codice  super- 
stite non  possumus,  curii  magna  quoque  ex  parte  iis,  quae 
libellum  transscripserunt,  tribui  possint.  Maximi  vero  habenda 
est  simplicitas,  gravitas,  pietas,  quae  ubique  praelucent.  Su- 
perstitione  sui  aevi  obstrictus  Nithardus  phaenomena,  morbos, 
famen,  acerbitatem  hiemis  prò  pocnis  Dei  irascentis  habet; 
ruinam  imperii,  quod  Carolo  Magno  regnante  potestate  et 
opibus  floreret,  contemplatus,  fratrum  malignitate  atque  im- 
prudentia  ad  gravissimas  querelas  fertur.  Tanta  autem  ho- 
nestate  est  ut  illa  in  summam  animorum  pravitatem  incli- 
nata aetate  tanquam  homo  sublimis  appareat.  Quoddam 
igitur  suo  jure  Nithardum  alterum  Tacitum  nonnulli  appel- 
lavere;  nos  vero  eum  virum  hon estate,  ventate,  libertate, 
animi  magnitudine  singularem  atque  summis  laudibus  dignum 
cognovimus. 


»)  cf.  Aunal.  Xantens.  s.  a.  842.  Praefati  reges  vastata  omni  re- 
gione Ripuariorum. 
3)  cf.  Nithard. 


VITA 


/hristianus  Carolus  Paetz,  Hakenstadiensis  natus  sum 
e  VII.  m.  Octobr.  MDCCCXXX  patre  Christiane)  Paetz, 
atre  Dorothea  e  gente  Grube;  quos  parentos  praema- 
ra  morte  mihi  ereptos  esse  etiam  nunc  admodum  lugeo. 
idei  addictus  sum  evangelicae.  Primis  literarum  elementis 
ibutus  in  schola  patria  inde  ab  anno  MDCCCIL  seminarii 
alberstadiensis  sodales  fui.  Triennio  absoluto  variis  in 
miliis  munere  praeceptoris  functus  sum.  Jam  tum  desiderio 
)eralium  artium  incitatus,  totum  me  literis  linguisque  edis- 
mdis  dedidi  sperans  fore  ut  examine  maturitatis  superato 
vibus  academicis  adscriberer.  Sed  multis  difficultatibus  mihi 
jstantibus  cum  et  inopia  et  morbo  laborarem  propositum 
lud  facile  consecutus  sum.  Redux  ex  Russia,  ubi  munere 
raeceptoris  functus  eram,  maturitatis  testimonio  a  gymnasio 
oachimico  Berolinensi  instructus  tandem  anno  MDCCCLXI 
ornen  dedi  in  philosophorum  ordinis  universitatis  Fridericae 
ruilelmae  Berolinensis  album  apud  Decanum  spectat.  Braun, 
;udiis  inprimis  historicis  operam  navaturus,  ibique  scholis 
iterfui  per  quadriennium  V.  V.  D.  D.  Boeckh,  Haupt, 
'rendelenburg,  Droysen,  Ranke,  Mommsen,  Muel- 
enhof,  Kòpke,  Weber,  Steinthal,  Homeyer,  Alt- 
aus,  Lepsius.  Sodalis  societatis  historicae  vv.  ili.  Droy- 
en,  Ranke,  Kòpke  fui,  exercitationibus  philosophicis,  v. 
11.  Trendelenburg  moderante  operam  dedi.  Quibus  viris 
>mnibus  de  me  meritis  gratias  et  nunc  ago  quam  maximas 
;t  semper  me  habiturum  esse  profiteor. 


THESES, 


I.    Mommsenii  de  Ciceronis  indole  opinioni  non  assentior. 
II.     Nithardns  nihil  ab  Anonymo  descripsit,  sed  hic  potin9 
ab  ilio  mutuatus  est. 

III.  Aristotelem    non   recte    dixisse:    r,Ou    ^ìv    rolvx,v    ùaì 

<pómi  tiv\q  ol  ftìv  2ÌMfr«ffo„   ol  Sì  <5o«Uot  Vavilov,    0Tq 
xal    <rufL9*>*'>    **    Óo-uUÓtiv  xal   àtiaUv  lati,       (Polit. 

L.  I.  e.  II.) 

IV.  Cyrum  Persarum  regem  non  contra  Massagetas  pugnan- 

tem  cecidisse  contendo. 
V.    Narrationem    de    Eginhardi    conjunctione    cum  Emma 
Caroli    Magni    filia   inita    fictam    et  confusione   con- 
jugii  Angilberti  cum   Berta   ortam   esse   censeo. 
VI.     Historiae  Monachi  S.  Gallensis   quae  de  Gestis  Caroli 
Magni  dicitur  non  prorsus  fidem  esse  habendam. 

